title: Zadeva C-181/19: Sodba Sodišča (veliki senat) z dne 6. oktobra 2020 (predlog za sprejetje predhodne odločbe Landessozialgericht Nordrhein-Westfalen – Nemčija) – Jobcenter Krefeld – Widerspruchsstelle/JD (Predhodno odločanje – Prosto gibanje oseb – Delavci – Uredba (EU) št. 492/2011 – Člen 7(2) – Enako obravnavanje – Socialne ugodnosti – Člen 10 – Šoloobvezni otroci – Direktiva 2004/38/ES – Člen 24 – Dajatve socialne pomoči – Uredba (ES) št. 883/2004 – Člen 4 – Člen 70 – Posebne denarne dajatve, za katere se ne plačujejo prispevki – Delavec migrant, ki vzdržuje otroka, ki se šolata v državi članici gostiteljici)

text:
               30.11.2020

               SL

               Uradni list Evropske unije

               C 414/4

      Sodba Sodišča (veliki senat) z dne 6. oktobra 2020 (predlog za sprejetje predhodne odločbe Landessozialgericht Nordrhein-Westfalen – Nemčija) – Jobcenter Krefeld – Widerspruchsstelle/JD
      (Zadeva C-181/19) (1)

      (Predhodno odločanje - Prosto gibanje oseb - Delavci - Uredba (EU) št. 492/2011 - Člen 7(2) - Enako obravnavanje - Socialne ugodnosti - Člen 10 - Šoloobvezni otroci - Direktiva 2004/38/ES - Člen 24 - Dajatve socialne pomoči - Uredba (ES) št. 883/2004 - Člen 4 - Člen 70 - Posebne denarne dajatve, za katere se ne plačujejo prispevki - Delavec migrant, ki vzdržuje otroka, ki se šolata v državi članici gostiteljici)
      (2020/C 414/04)
      Jezik postopka: nemščina

         Predložitveno sodišče

      Landessozialgericht Nordrhein-Westfalen

         Stranki v postopku v glavni stvari

         Tožeča stranka: Jobcenter Krefeld – Widerspruchsstelle

         Tožena stranka: JD

         Izrek

                  1.

                  Člen 7(2) in člen 10 Uredbe (EU) št. 492/2011 Evropskega parlamenta in Sveta z dne 5. aprila 2011 o prostem gibanju delavcev v Uniji je treba razlagati tako, da nasprotujeta ureditvi države članice, na podlagi katere so državljan druge države članice in njegova mladoletna otroka, ki imajo v prvonavedeni državi članici zaradi šolanja teh otrok v tej državi vsi pravico do prebivanja na podlagi člena 10 te uredbe, v vseh okoliščinah in samodejno izključeni iz pravice do dajatev za zagotovitev kritja njihovih preživninskih stroškov. Te razlage ne omaje člen 24(2) Direktive 2004/38/ES Evropskega parlamenta in Sveta z dne 29. aprila 2004 o pravici državljanov Unije in njihovih družinskih članov do prostega gibanja in prebivanja na ozemlju držav članic, ki spreminja Uredbo (EGS) št. 1612/68 in razveljavlja Direktive 64/221/EGS, 68/360/EGS, 72/194/EGS, 73/148/EGS, 75/34/EGS, 75/35/EGS, 90/364/EGS, 90/365/EGS in 93/96/EEC.

                  2.

                  Člen 4 Uredbe (ES) št. 883/2004 Evropskega parlamenta in Sveta z dne 29. aprila 2004 o koordinaciji sistemov socialne varnosti v povezavi s členom 3(3) in členom 70(2) te uredbe je treba razlagati tako, da nasprotuje ureditvi države članice, v skladu s katero so državljan druge države članice in njegova mladoletna otroka, ki imajo v prvonavedeni državi članici zaradi šolanja teh otrok v tej državi vsi pravico do prebivanja na podlagi člena 10 Uredbe št. 492/2011 in so tam vključeni v sistem socialne varnosti v smislu člena 3(1) Uredbe št. 883/2004, v vseh okoliščinah in samodejno izključeni iz pravice do posebnih denarnih dajatev, za katere se ne plačujejo prispevki.

         (1)  UL C 182, 27.5.2019.


title: Združeni zadevi C-245/19 in C-246/19: Sodba Sodišča (veliki senat) z dne 6. oktobra 2020 (predloga za sprejetje predhodne odločbe Cour administrative – Luksemburg) – État luxembourgeois/B (C-245/19), in État luxembourgeois/B, C, D, F. C. (C-246/19) (Predhodno odločanje – Direktiva 2011/16/EU – Upravno sodelovanje na področju obdavčevanja – Člena 1 in 5 – Odredba za posredovanje informacij pristojnemu organu države članice, izdana na podlagi zaprosila za izmenjavo informacij pristojnega organa druge države članice – Oseba, ki ima informacije, posredovanje katerih zahteva pristojni organ prve države članice – Davčni zavezanec, v zvezi s katerim poteka preiskava, v okviru katere je bilo poslano zaprosilo pristojnega organa druge države članice – Tretje osebe, s katerimi je ta davčni zavezanec v pravnem, bančnem, finančnem in, širše, gospodarskem razmerju – Sodno varstvo – Listina Evropske unije o temeljnih pravicah – Člen 47 – Pravica do učinkovitega pravnega sredstva – Člen 52(1) – Omejitev – Pravna podlaga – Spoštovanje bistvene vsebine pravice do učinkovitega pravnega sredstva – Obstoj pravnega sredstva, ki zadevnim pravnim subjektom omogoča, da dosežejo dejanski nadzor vseh upoštevnih dejanskih in pravnih vprašanj ter učinkovito sodno varstvo pravic, ki jim jih zagotavlja pravo Unije – Cilj splošnega interesa, ki ga priznava Unija – Boj proti mednarodnim davčnim utajam in izogibanju davkom – Sorazmernost – „Verjetna pomembnost“ informacij, na katere se nanaša odredba za posredovanje – Sodni nadzor – Obseg – Osebni, časovni in vsebinski elementi, ki jih je treba upoštevati)

text:
               30.11.2020

               SL

               Uradni list Evropske unije

               C 414/6

      Sodba Sodišča (veliki senat) z dne 6. oktobra 2020 (predloga za sprejetje predhodne odločbe Cour administrative – Luksemburg) – État luxembourgeois/B (C-245/19), in État luxembourgeois/B, C, D, F. C. (C-246/19)
      (Združeni zadevi C-245/19 in C-246/19) (1)

      (Predhodno odločanje - Direktiva 2011/16/EU - Upravno sodelovanje na področju obdavčevanja - Člena 1 in 5 - Odredba za posredovanje informacij pristojnemu organu države članice, izdana na podlagi zaprosila za izmenjavo informacij pristojnega organa druge države članice - Oseba, ki ima informacije, posredovanje katerih zahteva pristojni organ prve države članice - Davčni zavezanec, v zvezi s katerim poteka preiskava, v okviru katere je bilo poslano zaprosilo pristojnega organa druge države članice - Tretje osebe, s katerimi je ta davčni zavezanec v pravnem, bančnem, finančnem in, širše, gospodarskem razmerju - Sodno varstvo - Listina Evropske unije o temeljnih pravicah - Člen 47 - Pravica do učinkovitega pravnega sredstva - Člen 52(1) - Omejitev - Pravna podlaga - Spoštovanje bistvene vsebine pravice do učinkovitega pravnega sredstva - Obstoj pravnega sredstva, ki zadevnim pravnim subjektom omogoča, da dosežejo dejanski nadzor vseh upoštevnih dejanskih in pravnih vprašanj ter učinkovito sodno varstvo pravic, ki jim jih zagotavlja pravo Unije - Cilj splošnega interesa, ki ga priznava Unija - Boj proti mednarodnim davčnim utajam in izogibanju davkom - Sorazmernost - „Verjetna pomembnost“ informacij, na katere se nanaša odredba za posredovanje - Sodni nadzor - Obseg - Osebni, časovni in vsebinski elementi, ki jih je treba upoštevati)
      (2020/C 414/06)
      Jezik postopka: francoščina

         Predložiteno sodišče

      Cour administrative

         Stranke v postopku v glavni stvari

         Tožeča stranka: État luxembourgeois (C-245/19), (C-246/19)

         Tožene stranke: B (C-245/19), B, C, D, F. C (C-246/19)

         Ob udeležbi: A (C-246/19)

         Izrek

                  1.

                  Člen 47 Listine Evropske unije o temeljnih pravicah v povezavi s členoma 7 in 8 ter členom 52(1) te listine je treba razlagati tako, da:

                              —

                              nasprotuje temu, da zakonodaja države članice, s katero se izvaja v Direktivi Sveta 2011/16/EU z dne 15. februarja 2011 o upravnem sodelovanju na področju obdavčevanja in razveljavitvi Direktive 77/799/EGS, kakor je bila spremenjena z Direktivo Sveta 2014/107/EU z dne 9. decembra 2014, določen postopek izmenjave informacij na zaprosilo, izključuje, da bi zoper odločbo, s katero pristojni organ te države članice osebi, ki ima informacije, naloži, naj mu predloži te informacije, da bi ugodil zaprosilu za izmenjavo informacij pristojnega organa druge države članice, taka oseba lahko vložila pravno sredstvo, in

                              —

                              ne nasprotuje temu, da taka zakonodaja izključuje, da bi zoper tako odločbo lahko pravno sredstvo vložil davčni zavezanec, v zvezi s katerim v tej drugi državi članici poteka preiskava, v okviru katere je bilo poslano navedeno zaprosilo, in tretje osebe, na katere se zadevne informacije nanašajo.

                  2.

                  Člen 1(1) in člen 5 Direktive Sveta 2011/16/EU, kakor je bila spremenjena z Direktivo 2014/107, je treba razlagati tako, da je treba šteti, da se odločba – s katero pristojni organ države članice osebi, ki ima informacije, naloži, naj mu predloži te informacije, da bi ugodil zaprosilu za izmenjavo informacij, ki mu ga je poslal pristojni organ druge države članice – skupaj s tem zaprosilom nanaša na informacije, ki niso očitno brez vsakršne verjetne pomembnosti, ker je v njej opredeljena istovetnost osebe, ki ima zadevne informacije, istovetnost davčnega zavezanca, v zvezi s katerim poteka preiskava, v okviru katere je bilo poslano zaprosilo za izmenjavo informacij, in obdobje, ki ga ta preiskava zadeva, ter ker se nanaša na pogodbe, račune in plačila, ki so, čeprav niso natančno opredeljeni, omejeni z merili, prvič, da jih je sklenila ali opravila oseba, ki ima informacije, drugič, da so bili sklenjeni ali opravljeni v obdobju, ki ga ta preiskava zadeva, in tretjič, da so povezani z zadevnim davčnim zavezancem.

         (1)  UL C 213, 24.6.2019.


title: Zadeva C-330/19: Sodba Sodišča (sedmi senat) z dne 8. oktobra 2020 (predlog za sprejetje predhodne odločbe Hoge Raad der Nederlanden – Nizozemska) – Staatssecretaris van Financiën/Exter BV (Predhodno odločanje – Carinska unija – Uredba (EGS) št. 2913/92 – Carinski zakonik Skupnosti – Člen 121(1) – Postopek aktivnega oplemenitenja – Sprostitev v prosti promet – Nastanek carinskega dolga – Določitev dolga – Pojem „elementi za izračun dajatev“ – Upoštevanje preferencialnega tarifnega ukrepa)

text:
               30.11.2020

               SL

               Uradni list Evropske unije

               C 414/7

      Sodba Sodišča (sedmi senat) z dne 8. oktobra 2020 (predlog za sprejetje predhodne odločbe Hoge Raad der Nederlanden – Nizozemska) – Staatssecretaris van Financiën/Exter BV
      (Zadeva C-330/19) (1)

      (Predhodno odločanje - Carinska unija - Uredba (EGS) št. 2913/92 - Carinski zakonik Skupnosti - Člen 121(1) - Postopek aktivnega oplemenitenja - Sprostitev v prosti promet - Nastanek carinskega dolga - Določitev dolga - Pojem „elementi za izračun dajatev“ - Upoštevanje preferencialnega tarifnega ukrepa)
      (2020/C 414/07)
      Jezik postopka: nizozemščina

         Predložitveno sodišče

      Hoge Raad der Nederlanden

         Stranki v postopku v glavni stvari

         Tožeča stranka: Staatssecretaris van Financiën

         Tožena stranka: Exter BV

         Izrek

      Člen 121(1) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti je treba razlagati tako, da nasprotuje uporabi preferencialnega tarifnega ukrepa, ki povzroči uporabo znižane stopnje carinske dajatve in ki je veljal v trenutku sprejema deklaracije o vnosu blaga v postopek aktivnega oplemenitenja, vendar je bil na datum sprejema deklaracije o sprostitvi tega blaga v prosti promet preklican.

         (1)  UL C 238, 15.7.2019.


title: Zadeva C-360/19: Sodba Sodišča (peti senat) z dne 8. oktobra 2020 (predlog za sprejetje predhodne odločbe College van Beroep voor het bedrijfsleven – Nizozemska) – Crown Van Gelder BV/Autoriteit Consument en Markt (Predhodno odločanje – Notranji trg z električno energijo – Direktiva 2009/72/ES – Člen 37 – Naloge in pristojnosti regulativnega organa – Alternativno reševanje sporov – Pojem „stranka, ki se želi pritožiti“ – Pritožba, ki jo je vloži končni odjemalec zoper operaterja prenosnega sistema, na katerega naprava tega odjemalca ni priključena neposredno – Okvara tega sistema – Odsotnost pogodbene povezave med navedenim odjemalcem in operaterjem navedenega sistema – Dopustnost pritožbe)

text:
               30.11.2020

               SL

               Uradni list Evropske unije

               C 414/8

      Sodba Sodišča (peti senat) z dne 8. oktobra 2020 (predlog za sprejetje predhodne odločbe College van Beroep voor het bedrijfsleven – Nizozemska) – Crown Van Gelder BV/Autoriteit Consument en Markt
      (Zadeva C-360/19) (1)

      (Predhodno odločanje - Notranji trg z električno energijo - Direktiva 2009/72/ES - Člen 37 - Naloge in pristojnosti regulativnega organa - Alternativno reševanje sporov - Pojem „stranka, ki se želi pritožiti“ - Pritožba, ki jo je vloži končni odjemalec zoper operaterja prenosnega sistema, na katerega naprava tega odjemalca ni priključena neposredno - Okvara tega sistema - Odsotnost pogodbene povezave med navedenim odjemalcem in operaterjem navedenega sistema - Dopustnost pritožbe)
      (2020/C 414/08)
      Jezik postopka: nizozemščina

         Predložitveno sodišče

      College van Beroep voor het bedrijfsleven

         Stranke v postopku v glavni stvari

         Tožeča stranka: Crown Van Gelder BV

         Tožena stranka: Autoriteit Consument en Markt

         Ob udeležbi: TenneT TSO BV

         Izrek

      Člen 37(11) Direktive 2009/72/ES Evropskega parlamenta in Sveta z dne 13. julija 2009 o skupnih pravilih notranjega trga z električno energijo in o razveljavitvi Direktive 2003/54/ES je treba razlagati tako, da regulativni organ ne more zavrniti pritožbe, ki jo končni odjemalec vloži proti operaterju prenosnega sistema zaradi okvare tega sistema, z obrazložitvijo, da naprava tega končnega odjemalca ni priključena neposredno na naveden prenosni sistem, temveč zgolj na distribucijski sistem, ki ga ta prenosni sistem napaja.

         (1)  UL C 270, 12.8.2019.


title: Zadeva C-443/19: Sodba Sodišča (osmi senat) z dne 6. oktobra 2020 (predlog za sprejetje predhodne odločbe Tribunal Superior de Justicia del País Vasco – Španija) – Vodafone España SAU/Diputación Foral de Gipuzkoa (Predhodno odločanje – Elektronska komunikacijska omrežja in storitve – Direktiva 2002/20/ES – Člen 13 – Pristojbina za pravice uporabe radijskih frekvenc – Nacionalni sektorski predpisi, ki za rezervacijo javnih radijskih frekvenc določajo pristojbino – Nacionalni predpisi, ki za podelitev upravnih koncesij za javno dobro določajo davek na prenose premoženja)

text:
               30.11.2020

               SL

               Uradni list Evropske unije

               C 414/8

      Sodba Sodišča (osmi senat) z dne 6. oktobra 2020 (predlog za sprejetje predhodne odločbe Tribunal Superior de Justicia del País Vasco – Španija) – Vodafone España SAU/Diputación Foral de Gipuzkoa
      (Zadeva C-443/19) (1)

      (Predhodno odločanje - Elektronska komunikacijska omrežja in storitve - Direktiva 2002/20/ES - Člen 13 - Pristojbina za pravice uporabe radijskih frekvenc - Nacionalni sektorski predpisi, ki za rezervacijo javnih radijskih frekvenc določajo pristojbino - Nacionalni predpisi, ki za podelitev upravnih koncesij za javno dobro določajo davek na prenose premoženja)
      (2020/C 414/09)
      Jezik postopka: španščina

         Predložitveno sodišče

      Tribunal Superior de Justicia del País Vasco

         Stranki v postopku v glavni stvari

         Tožeča stranka: Vodafone España SAU

         Tožena stranka: Diputación Foral de Gipuzkoa

         Izrek

      Člen 13 Direktive Evropskega parlamenta in Sveta 2002/20/ES z dne 7. marca 2002 o odobritvi elektronskih komunikacijskih omrežij in storitev (Direktiva o odobritvi), kakor je bila spremenjena z Direktivo 2009/140/ES Evropskega parlamenta in Sveta z dne 25. novembra 2009, je treba razlagati tako, da ne nasprotuje temu, da država članica, katere predpisi določajo, da je pravica uporabe radijskih frekvenc predmet pristojbine za rezervacijo javnih radijskih frekvenc, za podelitev upravnih koncesij za to javno dobro dodatno naloži davek na prenose premoženja, s katerim se na splošno obdavčuje podelitev upravnih koncesij za javno dobro v skladu s predpisi, ki ne veljajo posebej v sektorju elektronskih komunikacij, kadar je obdavčljivi dogodek tega davka vezan na dodelitev pravic uporabe radijskih frekvenc, če ta pristojbina in ta davek skupaj izpolnjujeta pogoje, navedene v tem členu, zlasti pogoj sorazmernosti zneska, pobranega v zameno za pravico uporabe radijskih frekvenc, kar mora preveriti predložitveno sodišče.

         (1)  UL C 328, 30.9.2019.


title: Zadeva C-456/19: Sodba Sodišča (deseti senat) z dne 8. oktobra 2020 (predlog za sprejetje predhodne odločbe Svea hovrätt, Patent- och marknadsöverdomstolen – Švedska) – Aktiebolaget Östgötatrafiken/Patent-och registreringsverket (Predhodno odločanje – Znamke – Direktiva 2008/95/ES – Člen 3(1)(b) – Znaki, ki lahko sestavljajo znamko – Razlikovalni učinek – Zahteva, da je kot znamka za storitev registriran znak, ki ga sestavljajo barvni vzorci in je namenjen temu, da se namesti na blago, ki se uporablja za opravljanje te storitve – Presoja razlikovalnega učinka tega znaka – Merila)

text:
               30.11.2020

               SL

               Uradni list Evropske unije

               C 414/9

      Sodba Sodišča (deseti senat) z dne 8. oktobra 2020 (predlog za sprejetje predhodne odločbe Svea hovrätt, Patent- och marknadsöverdomstolen – Švedska) – Aktiebolaget Östgötatrafiken/Patent-och registreringsverket
      (Zadeva C-456/19) (1)

      (Predhodno odločanje - Znamke - Direktiva 2008/95/ES - Člen 3(1)(b) - Znaki, ki lahko sestavljajo znamko - Razlikovalni učinek - Zahteva, da je kot znamka za storitev registriran znak, ki ga sestavljajo barvni vzorci in je namenjen temu, da se namesti na blago, ki se uporablja za opravljanje te storitve - Presoja razlikovalnega učinka tega znaka - Merila)
      (2020/C 414/10)
      Jezik postopka: švedščina

         Predložitveno sodišče

      Svea hovrätt, Patent- och marknadsöverdomstolen

         Stranki v postopku v glavni stvari

         Tožeča stranka: Aktiebolaget Östgötatrafiken

         Tožena stranka: Patent-och registreringsverket

         Izrek

      Člen 3(1)(b) Direktive 2008/95/ES Evropskega parlamenta in Sveta z dne 22. oktobra 2008 o približevanju zakonodaje držav članic v zvezi z blagovnimi znamkami je treba razlagati tako, da je treba razlikovalni učinek znaka, za katerega se zahteva, da je registriran kot znamka za storitev, ki je sestavljen iz barvnih vzorcev in ki je namenjen temu, da se na določen način izključno in sistematično namesti na velik del blaga, ki se uporablja za zagotavljanje te storitve, presojati ob upoštevanju tega, kako upoštevna javnost zaznava namestitev tega znaka na to blago, ne da bi bilo treba preučiti, ali ta znak znatno odstopa od standarda ali navad v zadevnem gospodarskem sektorju.

         (1)  UL C 280, 19.8.2019.


title: Zadeva C-476/19: Sodba Sodišča (prvi senat) z dne 8. oktobra 2020 (predlog za sprejetje predhodne odločbe Kammarrätten i Göteborg – Švedska) – Allmänna ombudet hos Tullverket/Combinova AB (Predhodno odločanje – Carinski zakonik Unije – Člen 124(1)(k) – Ugasnitev carinskega dolga v primeru neuporabe blaga – Pojem„uporabljeno blago“ – Postopek aktivnega oplemenitenja – Carinski dolg, nastal zaradi neizpolnjevanja pravil v okviru postopka aktivnega oplemenitenja – Nepredložitev obračuna zaključka v predpisanem roku)

text:
               30.11.2020

               SL

               Uradni list Evropske unije

               C 414/10

      Sodba Sodišča (prvi senat) z dne 8. oktobra 2020 (predlog za sprejetje predhodne odločbe Kammarrätten i Göteborg – Švedska) – Allmänna ombudet hos Tullverket/Combinova AB
      (Zadeva C-476/19) (1)

      (Predhodno odločanje - Carinski zakonik Unije - Člen 124(1)(k) - Ugasnitev carinskega dolga v primeru neuporabe blaga - Pojem„uporabljeno blago“ - Postopek aktivnega oplemenitenja - Carinski dolg, nastal zaradi neizpolnjevanja pravil v okviru postopka aktivnega oplemenitenja - Nepredložitev obračuna zaključka v predpisanem roku)
      (2020/C 414/11)
      Jezik postopka: švedščina

         Predložitveno sodišče

      Kammarrätten i Göteborg

         Stranki v postopku v glavni stvari

         Tožeča stranka: Allmänna ombudet hos Tullverket

         Tožena stranka: Combinova AB

         Izrek

      Člen 124(1)(k) Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije je treba razlagati tako, da uporaba blaga, na katero se sklicuje ta določba, zajema le uporabo, ki presega operacije oplemenitenja, ki so jih dovolili carinski organi v okviru postopka aktivnega oplemenitenja iz člena 256 tega zakonika, ne pa uporabe, ki je v skladu s temi dovoljenimi operacijami oplemenitenja.

         (1)  UL C 288, 26.8.2019.


title: Zadeva C-514/19: Sodba Sodišča (prvi senat) z dne 8. oktobra 2020 (predlog za sprejetje predhodne odločbe Conseil d'État – Francija) – Union des industries de la protection des plantes/Premier ministre, Ministre de la Transition écologique et solidaire, Ministre des Solidarités et de la Santé, Ministre de l'Agriculture et de l'Alimentation, Agence nationale de sécurité sanitaire de l'alimentation, de l'environnement et du travail (Predhodno odločanje – Okolje – Uredba (ES) št. 1107/2009 – Dajanje fitofarmacevtskih sredstev v promet – Izredni ukrepi – Uradno obvestilo Evropski komisiji – Direktiva (EU) 2015/1535 – Postopek za zbiranje informacij na področju tehničnih predpisov – Neonikotinoidi – Zaščita čebel – Načelo lojalnega sodelovanja)

text:
               30.11.2020

               SL

               Uradni list Evropske unije

               C 414/10

      Sodba Sodišča (prvi senat) z dne 8. oktobra 2020 (predlog za sprejetje predhodne odločbe Conseil d'État – Francija) – Union des industries de la protection des plantes/Premier ministre, Ministre de la Transition écologique et solidaire, Ministre des Solidarités et de la Santé, Ministre de l'Agriculture et de l'Alimentation, Agence nationale de sécurité sanitaire de l'alimentation, de l'environnement et du travail
      (Zadeva C-514/19) (1)

      (Predhodno odločanje - Okolje - Uredba (ES) št. 1107/2009 - Dajanje fitofarmacevtskih sredstev v promet - Izredni ukrepi - Uradno obvestilo Evropski komisiji - Direktiva (EU) 2015/1535 - Postopek za zbiranje informacij na področju tehničnih predpisov - Neonikotinoidi - Zaščita čebel - Načelo lojalnega sodelovanja)
      (2020/C 414/12)
      Jezik postopka: francoščina

         Predložitveno sodišče

      Conseil d'État

         Stranke v postopku v glavni stvari

         Tožeča stranka: Union des industries de la protection des plantes

         Tožene stranke: Premier ministre, Ministre de la Transition écologique et solidaire, Ministre des Solidarités et de la Santé, Ministre de l'Agriculture et de l'Alimentation, Agence nationale de sécurité sanitaire de l'alimentation, de l'environnement et du travail

         Ob udeležbi: Association Générations futures, Union nationale de l’apiculture française (UNAF), Syndicat national de l’apiculture

         Izrek

                  1.

                  Člen 5 Direktive (EU) 2015/1535 Evropskega parlamenta in Sveta z dne 9. septembra 2015 o določitvi postopka za zbiranje informacij na področju tehničnih predpisov in pravil za storitve informacijske družbe ter člen 71(1) Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS je treba razlagati tako, da je treba sporočilo, predloženo na podlagi člena 5 te direktive, o nacionalnem ukrepu, s katerim se prepove uporaba nekaterih aktivnih snovi, zajetih s to uredbo, šteti za uradno obvestilo o potrebi po sprejetju izrednih ukrepov v smislu člena 71(1) navedene uredbe, kadar:

                              —

                              to sporočilo vsebuje jasno predstavitev elementov, ki dokazujejo na eni strani, da te aktivne snovi lahko pomenijo resno tveganje za zdravje ljudi ali živali ali okolje, in na drugi strani, da tega tveganja ni mogoče zadostno preprečiti brez urgentnega sprejetja ukrepov, ki jih je sprejela zadevna država članica, in

                              —

                              Evropska komisija te države članice ni vprašala, ali je treba navedeno sporočilo šteti za uradno obvestilo iz člena 71(1) te uredbe.

                  2.

                  Člen 71(1) Uredbe št. 1107/2009 je treba razlagati tako, da Izvedbene uredbe Komisije (EU) 2018/783 z dne 29. maja 2018 o spremembi Izvedbene uredbe (EU) št. 540/2011 glede pogojev za odobritev aktivne snovi imidakloprid, Izvedbene uredbe Komisije (EU) 2018/784 z dne 29. maja 2018 o spremembi Izvedbene uredbe (EU) št. 540/2011 glede pogojev za odobritev aktivne snovi klotianidin in Izvedbene uredbe Komisije (EU) 2018/785 z dne 29. maja 2018 o spremembi Izvedbene uredbe (EU) št. 540/2011 glede pogojev za odobritev aktivne snovi tiametoksam ni mogoče šteti za ukrepe, ki jih je Evropska komisija sprejela kot odgovor na sporočilo Francoske republike z dne 2. februarja 2017.

         (1)  UL C 295, 2.9.2019.


title: Zadeva C-558/19: Sodba Sodišča (šesti senat) z dne 8. oktobra 2020 (predlog za sprejetje predhodne odločbe Tribunalul Cluj – Romunija) – Impresa Pizzarotti & C SPA Italia Sucursala Cluj/Agenţia Naţională de Administrare Fiscală – Direcţia Generală de Administrare a Marilor Contribuabili (Predhodno odločanje – Člena 49 in 63 PDEU – Svoboda ustanavljanja – Prosti pretok kapitala – Določitev obdavčljivega dohodka družb – Povezane osebe – Izjemna ugodnost, ki jo podružnica rezidentka dodeli družbi nerezidentki – Popravek obdavčljivega dohodka podružnice družbe nerezidentke – Neobstoj popravka obdavčljivega dohodka v primeru enake ugodnosti, ki jo podružnica dodeli družbi rezidentki – Načelo proste konkurence – Omejitev svobode ustanavljanja – Upravičenost – Enakomerna porazdelitev davčne pristojnosti med državami članicami – Sorazmernost)

text:
               30.11.2020

               SL

               Uradni list Evropske unije

               C 414/11

      Sodba Sodišča (šesti senat) z dne 8. oktobra 2020 (predlog za sprejetje predhodne odločbe Tribunalul Cluj – Romunija) – Impresa Pizzarotti & C SPA Italia Sucursala Cluj/Agenţia Naţională de Administrare Fiscală – Direcţia Generală de Administrare a Marilor Contribuabili
      (Zadeva C-558/19) (1)

      (Predhodno odločanje - Člena 49 in 63 PDEU - Svoboda ustanavljanja - Prosti pretok kapitala - Določitev obdavčljivega dohodka družb - Povezane osebe - Izjemna ugodnost, ki jo podružnica rezidentka dodeli družbi nerezidentki - Popravek obdavčljivega dohodka podružnice družbe nerezidentke - Neobstoj popravka obdavčljivega dohodka v primeru enake ugodnosti, ki jo podružnica dodeli družbi rezidentki - Načelo proste konkurence - Omejitev svobode ustanavljanja - Upravičenost - Enakomerna porazdelitev davčne pristojnosti med državami članicami - Sorazmernost)
      (2020/C 414/13)
      Jezik postopka: romunščina

         Predložitveno sodišče

      Tribunalul Cluj

         Stranki v postopku v glavni stvari

         Tožeča stranka: Impresa Pizzarotti & C SPA Italia Sucursala Cluj

         Tožena stranka: Agenţia Naţională de Administrare Fiscală – Direcţia Generală de Administrare a Marilor Contribuabili

         Izrek

      Člen 49 PDEU je treba razlagati tako, da načeloma ne nasprotuje ureditvi države članice, v skladu s katero je mogoče prenos sredstev, ki ga podružnica rezidentka opravi v korist svoje matične družbe s sedežem v drugi državi članici, opredeliti kot „transakcijo, ki ustvarja dohodke“, zaradi česar je treba uporabiti pravila o transfernih cenah, za enako transakcijo med podružnico in matično družbo, ki imata sedeža v isti državi članici, pa take opredelitve ne bi bilo mogoče uporabiti in se ta pravila ne bi uporabila.

         (1)  UL C 372, 4.11.2019.


title: Zadeva C-602/19: Sodba Sodišča (četrti senat) z dne 8. oktobra 2020 (predlog za sprejetje predhodne odločbe Verwaltungsgericht Köln – Nemčija) – kohlpharma GmbH/Bundesrepublik Deutschland (Predhodno odločanje – Člena 34 in 36 PDEU – Prosti pretok blaga – Količinske omejitve – Ukrepi z enakim učinkom – Zavrnitev odobritve spremembe podatkov ali dokumentov v zvezi z zdravilom, ki je predmet dovoljenja za vzporedni uvoz – Varovanje zdravja in življenja ljudi – Direktiva 2001/83/ES)

text:
               30.11.2020

               SL

               Uradni list Evropske unije

               C 414/13

      Sodba Sodišča (četrti senat) z dne 8. oktobra 2020 (predlog za sprejetje predhodne odločbe Verwaltungsgericht Köln – Nemčija) – kohlpharma GmbH/Bundesrepublik Deutschland
      (Zadeva C-602/19) (1)

      (Predhodno odločanje - Člena 34 in 36 PDEU - Prosti pretok blaga - Količinske omejitve - Ukrepi z enakim učinkom - Zavrnitev odobritve spremembe podatkov ali dokumentov v zvezi z zdravilom, ki je predmet dovoljenja za vzporedni uvoz - Varovanje zdravja in življenja ljudi - Direktiva 2001/83/ES)
      (2020/C 414/15)
      Jezik postopka: nemščina

         Predložitveno sodišče

      Verwaltungsgericht Köln

         Stranki v postopku v glavni stvari

         Tožeča stranka: kohlpharma GmbH

         Tožena stranka: Bundesrepublik Deutschland

         Izrek

      Člena 34 in 36 PDEU je treba razlagati tako, da nasprotujeta temu, da pristojni organ prve države članice zavrne odobritev sprememb podatkov in dokumentov, ki se nanašajo na zdravilo, ki ima dovoljenje za promet v drugi državi članici in je predmet dovoljenja za vzporedni uvoz v prvo državo članico, samo zato, ker je referenčno dovoljenje za promet v prvi državi članici poteklo in ker se predlagane spremembe – v kombinaciji s podatki, odobrenimi v drugi državi članici za zdravilo, ki je predmet vzporednega uvoza – opirajo na podatke o zdravilu, ki ima enake terapevtske indikacije, ki ima dovoljenje za promet v obeh zadevnih državah članicah in ki je v bistvu proizvedeno z uporabo enake zdravilne učinkovine, vendar v drugi farmacevtski obliki, če je zadevno dovoljenje za vzporedni uvoz še vedno veljavno in ni nobenega zadostnega indica, ki bi kazal na to, da obstaja tveganje za učinkovito varovanje življenja in zdravja ljudi.

         (1)  UL C 357, 21.10.2019.


title: Zadeva C-641/19: Sodba Sodišča (šesti senat) z dne 8. oktobra 2020 (predlog za sprejetje predhodne odločbe Amtsgericht Hamburg – Nemčija) – EU/PE Digital GmbH (Predhodno odločanje – Varstvo potrošnikov – Direktiva 2011/83/EU – Člen 2, točka 11, člen 14(3) in člen 16(m) – Pogodba, sklenjena na daljavo – Dobava digitalne vsebine in digitalnih storitev – Pravica do odstopa od pogodbe – Obveznosti potrošnika v primeru odstopa od pogodbe – Določitev zneska, ki ga plača potrošnik za storitve, opravljene pred uveljavljanjem pravice do odstopa od pogodbe – Izjema od pravice do odstopa od pogodbe v primeru dobave digitalne vsebine)

text:
               30.11.2020

               SL

               Uradni list Evropske unije

               C 414/13

      Sodba Sodišča (šesti senat) z dne 8. oktobra 2020 (predlog za sprejetje predhodne odločbe Amtsgericht Hamburg – Nemčija) – EU/PE Digital GmbH
      (Zadeva C-641/19) (1)

      (Predhodno odločanje - Varstvo potrošnikov - Direktiva 2011/83/EU - Člen 2, točka 11, člen 14(3) in člen 16(m) - Pogodba, sklenjena na daljavo - Dobava digitalne vsebine in digitalnih storitev - Pravica do odstopa od pogodbe - Obveznosti potrošnika v primeru odstopa od pogodbe - Določitev zneska, ki ga plača potrošnik za storitve, opravljene pred uveljavljanjem pravice do odstopa od pogodbe - Izjema od pravice do odstopa od pogodbe v primeru dobave digitalne vsebine)
      (2020/C 414/16)
      Jezik postopka: nemščina

         Predložitveno sodišče

      Amtsgericht Hamburg

         Stranki v postopku v glavni stvari

         Tožeča stranka: EU

         Tožena stranka: PE Digital GmbH

         Izrek

                  1.

                  Člen 14(3) Direktive 2011/83/EU Evropskega parlamenta in Sveta z dne 25. oktobra 2011 o pravicah potrošnikov, spremembi Direktive Sveta 93/13/EGS in Direktive 1999/44/ES Evropskega parlamenta in Sveta ter razveljavitvi Direktive Sveta 85/577/EGS in Direktive 97/7/ES Evropskega parlamenta in Sveta je treba razlagati tako, da je treba za določitev sorazmernega zneska, ki ga mora potrošnik plačati trgovcu, če je ta potrošnik izrecno zahteval, da se izvajanje sklenjene pogodbe začne v odstopnem roku in da od te pogodbe odstopi, načeloma upoštevati ceno, ki je bila dogovorjena v navedeni pogodbi za vse storitve, ki so predmet iste pogodbe, in izračunati dolgovani znesek pro rata temporis. Samo če sklenjena pogodba izrecno določa, da se ena ali več storitev opravijo v celoti od začetka izvajanja pogodbe, in to ločeno, po ceni, ki jo je treba plačati posebej, je treba pri izračunu zneska, dolgovanega trgovcu v skladu s členom 14(3) te direktive, upoštevati celotno ceno, določeno za tako storitev.

                  2.

                  Člen 14(3) Direktive 2011/83 v povezavi z njeno uvodno izjavo 50 je treba razlagati tako, da je treba pri presoji, ali je skupna cena pretirana v smislu te določbe, upoštevati ceno storitve, ki jo zadevni trgovec ponuja drugim potrošnikom pod enakimi pogoji, in ceno enakovredne storitve, ki jo ob sklenitvi pogodbe zagotavljajo drugi trgovci.

                  3.

                  Člen 16(m) Direktive 2011/83 v povezavi z njenim členom 2, točka 11, je treba razlagati tako, da to, da se na spletni strani za stike pripravi mnenje o osebnosti na podlagi osebnostnega testa, ki se izvede na tej spletni strani, ne pomeni zagotavljanja „digitalne vsebine“ v smislu te določbe.

         (1)  UL C 27, 27.1.2020.


title: Zadeva C-644/19: Sodba Sodišča (osmi senat) z dne 8. oktobra 2020 (predlog za sprejetje predhodne odločbe Curtea de Apel Alba Iulia – Romunija) – FT/Universitatea „Lucian Blaga“ Sibiu, GS in drugi, HS, Ministerul Educaţiei Naţionale (Predhodno odločanje – Socialna politika – Direktiva 2000/78/ES – Enako obravnavanje pri zaposlovanju in delu – Členi 1, 2 in 3 – Direktiva 1999/70/ES – Okvirni sporazum o delu za določen čas, sklenjen med ETUC, UNICE in CEEP – Določba 4 – Načelo prepovedi diskriminacije – Ukrep, ki ga je sprejela univerzitetna ustanova na podlagi nacionalnega prava – Ohranitev statusa rednega predavatelja po dopolnitvi zakonske upokojitvene starosti – Možnost, pridržana predavateljem z nazivom doktorski mentor – Predavatelji, ki tega naziva nimajo – Pogodbe o zaposlitvi za določen čas – Plačilo, ki je nižje od plačila, priznanega rednim predavateljem)

text:
               30.11.2020

               SL

               Uradni list Evropske unije

               C 414/14

      Sodba Sodišča (osmi senat) z dne 8. oktobra 2020 (predlog za sprejetje predhodne odločbe Curtea de Apel Alba Iulia – Romunija) – FT/Universitatea „Lucian Blaga“ Sibiu, GS in drugi, HS, Ministerul Educaţiei Naţionale
      (Zadeva C-644/19) (1)

      (Predhodno odločanje - Socialna politika - Direktiva 2000/78/ES - Enako obravnavanje pri zaposlovanju in delu - Členi 1, 2 in 3 - Direktiva 1999/70/ES - Okvirni sporazum o delu za določen čas, sklenjen med ETUC, UNICE in CEEP - Določba 4 - Načelo prepovedi diskriminacije - Ukrep, ki ga je sprejela univerzitetna ustanova na podlagi nacionalnega prava - Ohranitev statusa rednega predavatelja po dopolnitvi zakonske upokojitvene starosti - Možnost, pridržana predavateljem z nazivom doktorski mentor - Predavatelji, ki tega naziva nimajo - Pogodbe o zaposlitvi za določen čas - Plačilo, ki je nižje od plačila, priznanega rednim predavateljem)
      (2020/C 414/17)
      Jezik postopka: romunščina

         Predložitveno sodišče

      Curtea de Apel Alba Iulia

         Stranke v postopku v glavni stvari

         Tožeča stranka: FT

         Tožene stranke: Universitatea „Lucian Blaga“ Sibiu, GS e.a., HS, Ministerul Educaţiei Naţionale

         Izrek

                  1.

                  Člena 1 in 2 Direktive Sveta 2000/78/ES z dne 27. novembra 2000 o splošnih okvirih enakega obravnavanja pri zaposlovanju in delu je treba razlagati tako, da se ne uporabljata za nacionalno ureditev, v skladu s katero lahko med predavatelji univerzitetne ustanove, ki po dopolnitvi zakonske upokojitvene starosti pri tej ustanovi še naprej opravljajo svoj poklic, status rednega predavatelja ohranijo le predavatelji, ki imajo naziv doktorskega mentorja, medtem ko lahko predavatelji, ki statusa doktorskega mentorja nimajo, s to ustanovo sklepajo le pogodbe o zaposlitvi za določen čas po sistemu z nižjim plačilom od plačila, do katerega so upravičeni redni predavatelji.

                  2.

                  Določbo 4, točka 1, Okvirnega sporazuma o delu za določen čas, sklenjenega 18. marca 1999, ki je priložen Direktivi Sveta 1999/70/ES z dne 28. junija 1999 o okvirnem sporazumu o delu za določen čas, sklenjenem med ETUC, UNICE in CEEP, je treba razlagati tako, da nasprotuje uporabi nacionalne ureditve, v skladu s katero lahko med predavatelji univerzitetne ustanove, ki po dopolnitvi zakonske upokojitvene starosti pri tej ustanovi še naprej opravljajo svoj poklic, status rednega predavatelja ohranijo le predavatelji, ki imajo naziv doktorskega mentorja, medtem ko lahko predavatelji, ki statusa doktorskega mentorja nimajo, s to ustanovo sklepajo le pogodbe o zaposlitvi za določen čas po sistemu z nižjim plačilom od plačila, do katerega so upravičeni redni predavatelji, če prvo navedeno kategorijo tvorijo delavci, zaposleni za nedoločen čas, ki so primerljivi z delavci iz drugo navedene kategorije, in če različno obravnavanje, ki se med drugim nanaša na navedeni sistem plačila, ni upravičeno iz objektivnega razloga, kar mora preveriti predložitveno sodišče.

         (1)  UL C 406, 2.12.2019.


title: Zadeva C-657/19: Sodba Sodišča (osmi senat) z dne 8. oktobra 2020 (predlog za sprejetje predhodne odločbe Bundesfinanzhof – Nemčija) – Finanzamt D/E (Predhodno odločanje – Davek na dodano vrednost (DDV) – Direktiva 2006/112/ES – Oprostitve – Člen 132(1)(g) – Oprostitev za storitve, ki so tesno povezane s socialnim varstvom in socialno varnostjo – Priprava izvedenskih mnenj glede potrebe po pomoči in postrežbi – Davčni zavezanec, ki ga pooblasti zdravstvena služba nosilca zavarovanja za primer potrebe po pomoči in postrežbi – Organizacije, ki se jim priznava socialni pomen)

text:
               30.11.2020

               SL

               Uradni list Evropske unije

               C 414/15

      Sodba Sodišča (osmi senat) z dne 8. oktobra 2020 (predlog za sprejetje predhodne odločbe Bundesfinanzhof – Nemčija) – Finanzamt D/E
      (Zadeva C-657/19) (1)

      (Predhodno odločanje - Davek na dodano vrednost (DDV) - Direktiva 2006/112/ES - Oprostitve - Člen 132(1)(g) - Oprostitev za storitve, ki so tesno povezane s socialnim varstvom in socialno varnostjo - Priprava izvedenskih mnenj glede potrebe po pomoči in postrežbi - Davčni zavezanec, ki ga pooblasti zdravstvena služba nosilca zavarovanja za primer potrebe po pomoči in postrežbi - Organizacije, ki se jim priznava socialni pomen)
      (2020/C 414/18)
      Jeziuk postopka: nemščina

         Predložitveno sodišče

      Bundesfinanzhof

         Stranki v postopku v glavni stvari

         Tožeča stranka: Finanzamt D

         Tožena stranka: E

         Izrek

      Člen 132(1)(g) Direktive Sveta 2006/112/ES z dne 28. novembra 2006 o skupnem sistemu davka na dodano vrednost je treba razlagati tako, da:

                  —

                  to, da neodvisni izvedenec za zdravstveno službo nosilca zavarovanja za primer potrebe po pomoči in postrežbi pripravi izvedenska mnenja glede potrebe po pomoči in postrežbi, ki jih ta nosilec uporabi za presojo obsega pravic do storitev socialnega varstva in socialne varnosti, do katerih so upravičeni njegovi zavarovanci, pomeni opravljanje storitev, ki so tesno povezane s socialnim varstvom in socialno varnostjo, če je to nujno za pravilno izvajanje transakcij s tega področja;

                  —

                  ta določba ne nasprotuje temu, da se temu izvedencu zavrne priznanje statusa organizacije socialnega pomena, čeprav, prvič, opravlja storitve v obliki priprave izvedenskih mnenj glede potrebe po pomoči in postrežbi kot podizvajalec na prošnjo navedene zdravstvene službe, ki ji je bil tak status priznan, drugič, stroške priprave teh izvedenskih mnenj posredno in pavšalno nosi zadevni nosilec zavarovanja za primer potrebe po pomoči in postrežbi, in tretjič, ima navedeni izvedenec v skladu z nacionalnim pravom možnost neposredno s tem nosilcem skleniti pogodbo o pripravi navedenih izvedenskih mnenj, da bi bil upravičen do tega priznanja, vendar te možnosti ni izrabil.

         (1)  UL C 406, 2.12.2019.


title: Zadeva C-711/19: Sodba Sodišča (deveti senat) z dne 8. oktobra 2020 (predlog za sprejetje predhodne odločbe Verwaltungsgerichtshof – Avstrija) – Admiral Sportwetten GmbH, Novomatic AG, AKO Gastronomiebetriebs GmbH/Magistrat der Stadt Wien (Predhodno odločanje – Direktiva (EU) 2015/1535 – Člen 1 – Postopek za zbiranje informacij na področju tehničnih predpisov in predpisov o storitvah informacijske družbe – Pojem „tehnični predpis“ – Igre na srečo – Lokalna dajatev na obratovanje samopostrežnih stavnih terminalov – Davčna ureditev – Nesporočitev Evropski komisiji – Učinkovanje nasproti davčnemu zavezancu)

text:
               30.11.2020

               SL

               Uradni list Evropske unije

               C 414/16

      Sodba Sodišča (deveti senat) z dne 8. oktobra 2020 (predlog za sprejetje predhodne odločbe Verwaltungsgerichtshof – Avstrija) – Admiral Sportwetten GmbH, Novomatic AG, AKO Gastronomiebetriebs GmbH/Magistrat der Stadt Wien
      (Zadeva C-711/19) (1)

      (Predhodno odločanje - Direktiva (EU) 2015/1535 - Člen 1 - Postopek za zbiranje informacij na področju tehničnih predpisov in predpisov o storitvah informacijske družbe - Pojem „tehnični predpis“ - Igre na srečo - Lokalna dajatev na obratovanje samopostrežnih stavnih terminalov - Davčna ureditev - Nesporočitev Evropski komisiji - Učinkovanje nasproti davčnemu zavezancu)
      (2020/C 414/19)
      Jezik postopka: nemščina

         Predložitveno sodišče

      Verwaltungsgerichtshof

         Stranke v postopku v glavni stvari

         Tožeče stranke: Admiral Sportwetten GmbH, Novomatic AG, AKO Gastronomiebetriebs GmbH

         Tožena stranka: Magistrat der Stadt Wien

         Izrek

      Člen 1 Direktive (EU) 2015/1535 Evropskega parlamenta in Sveta z dne 9. septembra 2015 o določitvi postopka za zbiranje informacij na področju tehničnih predpisov in pravil za storitve informacijske družbe je treba razlagati tako, da nacionalna davčna določba, ki določa obdavčenje obratovanja samopostrežnih stavnih terminalov, ni „tehnični predpis“ v smislu tega člena.

         (1)  UL C 406, 2.12.2019.


title: Zadeva C-610/19: Sklep Sodišča (deseti senat) z dne 3. septembra 2020 (predlog za sprejetje predhodne odločbe Fővárosi Közigazgatási és Munkaügyi Bíróság – Madžarska) – Vikingo Fővállalkozó Kft./Nemzeti Adó- és Vámhivatal Fellebbviteli Igazgatósága (Predhodno odločanje – Člen 99 Poslovnika Sodišča – Davek na dodano vrednost (DDV) – Direktiva 2006/112/ES – Členi 168, 178, 220 in 226 – Načela davčne nevtralnosti, učinkovitosti in sorazmernosti – Pravica do odbitka DDV – Zavrnitev – Pogoji za obstoj dobave blaga – Goljufija – Dokaz – Sankcija – Člen 47 Listine Evropske unije o temeljnih pravicah – Pravica do učinkovitega pravnega sredstva)

text:
               30.11.2020

               SL

               Uradni list Evropske unije

               C 414/17

      Sklep Sodišča (deseti senat) z dne 3. septembra 2020 (predlog za sprejetje predhodne odločbe Fővárosi Közigazgatási és Munkaügyi Bíróság – Madžarska) – Vikingo Fővállalkozó Kft./Nemzeti Adó- és Vámhivatal Fellebbviteli Igazgatósága
      (Zadeva C-610/19) (1)

      (Predhodno odločanje - Člen 99 Poslovnika Sodišča - Davek na dodano vrednost (DDV) - Direktiva 2006/112/ES - Členi 168, 178, 220 in 226 - Načela davčne nevtralnosti, učinkovitosti in sorazmernosti - Pravica do odbitka DDV - Zavrnitev - Pogoji za obstoj dobave blaga - Goljufija - Dokaz - Sankcija - Člen 47 Listine Evropske unije o temeljnih pravicah - Pravica do učinkovitega pravnega sredstva)
      (2020/C 414/21)
      Jezik postopka: madžarščina

         Predložitveno sodišče

      Fővárosi Közigazgatási és Munkaügyi Bíróság

         Stranki v postopku v glavni stvari

         Tožeča stranka: Vikingo Fővállalkozó Kft.

         Tožena stranka: Nemzeti Adó- és Vámhivatal Fellebbviteli Igazgatósága

         Izrek

      Direktivo Sveta 2006/112/ES z dne 28. novembra 2006 o skupnem sistemu davka na dodano vrednost v povezavi z načeli davčne nevtralnosti, učinkovitosti in sorazmernosti je treba razlagati tako, da nasprotuje nacionalni praksi, v skladu s katero davčna uprava davčnemu zavezancu zavrne pravico do odbitka davka na dodano vrednost, plačanega za pridobitev blaga, ki mu je bilo dobavljeno, z obrazložitvijo, da ni mogoče zaupati računom, ki se nanašajo na te nakupe, prvič, ker izdajatelj teh računov zaradi pomanjkanja potrebnih materialnih in človeških virov ni mogel proizvesti in dobaviti tega blaga in je bilo torej to blago v resnici pridobljeno od neidentificirane osebe, drugič, ker niso bila spoštovana nacionalna računovodska pravila, tretjič, ker veriga dobav, ki je vodila do navedenih pridobitev, ni bila ekonomsko upravičena, in, četrtič, ker so bile pri določenih prejšnjih transakcijah, ki so bile del te verige dobav, podane nepravilnosti. Za utemeljitev take zavrnitve je treba pravno zadostno dokazati, da je davčni zavezanec aktivno sodeloval pri goljufiji ali da je ta davčni zavezanec vedel ali bi moral vedeti, da je izdajatelj računov ali kateri koli gospodarski subjekt, ki je sodeloval pri vstopnih transakcijah v navedeni dobavni verigi, z navedenimi transakcijami storil goljufijo, kar mora preveriti predložitveno sodišče.

         (1)  UL C 95, 23.3.2020.


title: Zadeva C-611/19: Sklep Sodišča (deseti senat) z dne 3. septembra 2020 (predlog za sprejetje predhodne odločbe Fővárosi Közigazgatási és Munkaügyi Bíróság – Madžarska) – Crewprint Kft./Nemzeti Adó- és Vámhivatal Fellebbviteli Igazgatósága (Predhodno odločanje – Člen 99 Poslovnika Sodišča – Davek na dodano vrednost (DDV) – Direktiva 2006/112/ES – Načela davčne nevtralnosti, učinkovitosti in sorazmernosti – Pravica do odbitka DDV – Zavrnitev – Goljufija – Dokaz – Veriga podizvajalcev)

text:
               30.11.2020

               SL

               Uradni list Evropske unije

               C 414/18

      Sklep Sodišča (deseti senat) z dne 3. septembra 2020 (predlog za sprejetje predhodne odločbe Fővárosi Közigazgatási és Munkaügyi Bíróság – Madžarska) – Crewprint Kft./Nemzeti Adó- és Vámhivatal Fellebbviteli Igazgatósága
      (Zadeva C-611/19) (1)

      (Predhodno odločanje - Člen 99 Poslovnika Sodišča - Davek na dodano vrednost (DDV) - Direktiva 2006/112/ES - Načela davčne nevtralnosti, učinkovitosti in sorazmernosti - Pravica do odbitka DDV - Zavrnitev - Goljufija - Dokaz - Veriga podizvajalcev)
      (2020/C 414/22)
      Jezik postopka: madžarščina

         Predložitveno sodišče

      Fővárosi Közigazgatási és Munkaügyi Bíróság

         Stranki v postopku v glavni stvari

         Tožeča stranka: Crewprint Kft.

         Tožena stranka: Nemzeti Adó- és Vámhivatal Fellebbviteli Igazgatósága

         Izrek

      Direktivo Sveta 2006/112/ES z dne 28. novembra 2006 o skupnem sistemu davka na dodano vrednost v povezavi z načeli davčne nevtralnosti, učinkovitosti in sorazmernosti je treba razlagati tako, da nasprotuje nacionalni praksi, v skladu s katero davčna uprava davčnemu zavezancu zavrne pravico do odbitka vstopnega davka na dodano vrednost z obrazložitvijo, da ravnanje tega davčnega zavezanca in izdajatelja računov pomeni goljufijo, ker njune pogodbe niso bile potrebne za izvedbo zadevnih gospodarskih transakcij in jih je mogoče pravno opredeliti drugače, kot sta to storila onadva, drugič, ker je ta izdajatelj brez gospodarske potrebe ali racionalnosti uporabil verigo podizvajalcev, nekateri od katerih niso imeli potrebnih materialnih in človeških virov, in, tretjič, ker je bil navedeni davčni zavezanec osebno ali organizacijsko povezan z navedenim izdajateljem ter enim od teh podizvajalcev. Za utemeljitev take zavrnitve je treba dokazati, in sicer ne z domnevami, temelječimi na predhodno določenih merilih, da je ta davčni zavezanec aktivno sodeloval pri goljufiji oziroma vedel ali moral vedeti, da je izdajatelj računov s temi transakcijami storil goljufijo, kar mora preveriti predložitveno sodišče.

         (1)  UL C 95, 23.3.2020.


title: Zadeva C-837/19: Sklep Sodišča (osmi senat) z dne 17. septembra 2020 (predlog za sprejetje predhodne odločbe Tribunal Arbitral Tributário (Centro de Arbitragem Administrativa – CAAD) – Portugalska) – Super Bock Bebidas SA/Autoridade Tributária e Aduaneira (Predhodno odločanje – Obdavčenje – Davek na dodano vrednost (DDV) – Odbitek vstopnega davka – Šesta direktiva 77/388/EGS – Člen 17(6) – Direktiva 2006/112/ES – Člena 168 in 176 – Izključitev pravice do odbitka – Pridobitev storitev nastanitve, prehrane, pijače, najema vozil, goriva in cestnin – Klavzula standstill – Pristop k Evropski uniji)

text:
               30.11.2020

               SL

               Uradni list Evropske unije

               C 414/18

      Sklep Sodišča (osmi senat) z dne 17. septembra 2020 (predlog za sprejetje predhodne odločbe Tribunal Arbitral Tributário (Centro de Arbitragem Administrativa – CAAD) – Portugalska) – Super Bock Bebidas SA/Autoridade Tributária e Aduaneira
      (Zadeva C-837/19) (1)

      (Predhodno odločanje - Obdavčenje - Davek na dodano vrednost (DDV) - Odbitek vstopnega davka - Šesta direktiva 77/388/EGS - Člen 17(6) - Direktiva 2006/112/ES - Člena 168 in 176 - Izključitev pravice do odbitka - Pridobitev storitev nastanitve, prehrane, pijače, najema vozil, goriva in cestnin - Klavzula standstill - Pristop k Evropski uniji)
      (2020/C 414/23)
      Jezik postopka: portugalščina

         Predložitveno sodišče

      Tribunal Arbitral Tributário (Centro de Arbitragem Administrativa – CAAD)

         Stranki v postopku v glavni stvari

         Tožeča stranka: Super Bock Bebidas SA

         Tožena stranka: Autoridade Tributária e Aduaneira

         Izrek

      Člen 17(6) Šeste direktive Sveta z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero (77/388/EGS) ter člen 168(1) in člen 176 Direktive Sveta 2006/112/ES z dne 28. novembra 2006 o skupnem sistemu davka na dodano vrednost je treba razlagati tako, da ne nasprotujejo zakonodaji države članice, ki je veljala ob pristopu te države k Evropski uniji in v skladu s katero izključitve pravice do odbitka davka na dodano vrednost, ki bremeni med drugim stroške nastanitve, prehrane, pijače, najema vozil, goriva in cestnine, veljajo tudi v primeru, v katerem je dokazano, da je šlo za stroške nabave blaga in storitev, uporabljenih za namene obdavčljivih transakcij.

         (1)  UL C 54, 17.2.2020.


title: Zadeva C-98/20: Sklep Sodišča (šesti senat) z dne 3. septembra 2020 (predlog za sprejetje predhodne odločbe Obvodní soud pro Prahu 8 – Češka republika) – mBank S.A./PA (Predhodno odločanje – Člen 99 Poslovnika Sodišča – Sodna pristojnost v civilnih zadevah – Uredba (EU) št. 1215/2012 – Pristojnost sodišč države članice, na ozemlju katere ima potrošnik stalno prebivališče – Člen 18(2) – Tožba podjetnika proti potrošniku – Pojem „stalno prebivališče potrošnika“ – Čas, ki je upošteven za določitev stalnega prebivališča potrošnika – Sprememba stalnega prebivališča potrošnika po sklenitvi pogodbe in pred vložitvijo tožbe)

text:
               30.11.2020

               SL

               Uradni list Evropske unije

               C 414/19

      Sklep Sodišča (šesti senat) z dne 3. septembra 2020 (predlog za sprejetje predhodne odločbe Obvodní soud pro Prahu 8 – Češka republika) – mBank S.A./PA
      (Zadeva C-98/20) (1)

      (Predhodno odločanje - Člen 99 Poslovnika Sodišča - Sodna pristojnost v civilnih zadevah - Uredba (EU) št. 1215/2012 - Pristojnost sodišč države članice, na ozemlju katere ima potrošnik stalno prebivališče - Člen 18(2) - Tožba podjetnika proti potrošniku - Pojem „stalno prebivališče potrošnika“ - Čas, ki je upošteven za določitev stalnega prebivališča potrošnika - Sprememba stalnega prebivališča potrošnika po sklenitvi pogodbe in pred vložitvijo tožbe)
      (2020/C 414/24)
      Jezik postopka: češčina

         Predložitveno sodišče

      Obvodní soud pro Prahu 8

         Stranki v postopku v glavni stvari

         Tožeča stranka: mBank S.A.

         Tožena stranka: PA

         Izrek

      Pojem „stalno prebivališče potrošnika“ iz člena 18(2) Uredbe (EU) št. 1215/2012 Evropskega parlamenta in Sveta z dne 12. decembra 2012 o pristojnosti in priznavanju ter izvrševanju sodnih odločb v civilnih in gospodarskih zadevah je treba razlagati tako, da pomeni stalno prebivališče, ki ga ima potrošnik na dan vložitve pravnega sredstva.

         (1)  UL C 137, 27.4.2020.


title: Zadeva C-135/20: Sklep Sodišča (osmi senat) z dne 30. septembra 2020 (predlog za sprejetje predhodne odločbe Supremo Tribunal Administrativo – Portugalska) – JS/Câmara Municipal de Gondomar (Predhodno odločanje – Člen 99 Poslovnika Sodišča – Direktiva 1999/70/ES – Okvirni sporazum o delu za določen čas, sklenjen med ETUC, UNICE in CEEP – Določba 5 – Pogodbe o delu za določen čas v javnem sektorju – Veriženje pogodb – Prepoved spremembe pogodb o zaposlitvi za določen čas v pogodbo o zaposlitvi za nedoločen čas – Dopustnost)

text:
               30.11.2020

               SL

               Uradni list Evropske unije

               C 414/20

      Sklep Sodišča (osmi senat) z dne 30. septembra 2020 (predlog za sprejetje predhodne odločbe Supremo Tribunal Administrativo – Portugalska) – JS/Câmara Municipal de Gondomar
      (Zadeva C-135/20) (1)

      (Predhodno odločanje - Člen 99 Poslovnika Sodišča - Direktiva 1999/70/ES - Okvirni sporazum o delu za določen čas, sklenjen med ETUC, UNICE in CEEP - Določba 5 - Pogodbe o delu za določen čas v javnem sektorju - Veriženje pogodb - Prepoved spremembe pogodb o zaposlitvi za določen čas v pogodbo o zaposlitvi za nedoločen čas - Dopustnost)
      (2020/C 414/25)
      Jezik postopka: portugalščina

         Predložitveno sodišče

      Supremo Tribunal Administrativo

         Stranki v postopku v glavni stvari

         Tožeča stranka: JS

         Tožena stranka: Câmara Municipal de Gondomar

         Izrek

      Določbo 5 Okvirnega sporazuma o delu za določen čas, ki je bil sklenjen 18. marca 1999 in ki je v prilogi k Direktivi Sveta 1999/70/ES z dne 28. junija 1999 o okvirnem sporazumu o delu za določen čas, sklenjenem med ETUC, UNICE in CEEP, je treba razlagati tako, da nasprotuje zakonodaji države članice, ki v vsakem primeru prepoveduje spremembo pogodb o zaposlitvi za določen čas, ki jih sklenejo javnopravni subjekti, v pogodbe o zaposlitvi za nedoločen čas, če ta zakonodaja glede navedenega sektorja ne vsebuje drugega učinkovitega ukrepa za preprečevanje in po potrebi sankcioniranje zlorabe veriženja pogodb o zaposlitvi za določen čas.

         (1)  UL C 209, 22.6.2020.


title: Zadeva C-137/20: Sklep Sodišča (deveti senat) z dne 3. septembra 2020 (predlog za sprejetje predhodne odločbe Tribunal Judicial da Comarca dos Açores – Portugalska) – MV/SATA International – Serviços e Transportes Aéreos SA (Predhodno odločanje – Člen 53(2) Poslovnika Sodišča – Letalski prevoz – Uredba (ES) št. 261/2004 – Člen 5(3) – Odškodnina potnikom v primerih zavrnitve vkrcanja, odpovedi ali velike zamude letov – Obseg – Izjema od obveznosti zagotovitve odškodnine – Pojem „izredne razmere“ – Neobstoj zadostnih pojasnil glede dejanskega in pravnega okvira spora o glavni stvari ter razlogov, ki bi upravičevali nujnost odgovora na vprašanja za predhodno odločanje – Očitna nedopustnost)

text:
               30.11.2020

               SL

               Uradni list Evropske unije

               C 414/20

      Sklep Sodišča (deveti senat) z dne 3. septembra 2020 (predlog za sprejetje predhodne odločbe Tribunal Judicial da Comarca dos Açores – Portugalska) – MV/SATA International – Serviços e Transportes Aéreos SA
      (Zadeva C-137/20) (1)

      (Predhodno odločanje - Člen 53(2) Poslovnika Sodišča - Letalski prevoz - Uredba (ES) št. 261/2004 - Člen 5(3) - Odškodnina potnikom v primerih zavrnitve vkrcanja, odpovedi ali velike zamude letov - Obseg - Izjema od obveznosti zagotovitve odškodnine - Pojem „izredne razmere“ - Neobstoj zadostnih pojasnil glede dejanskega in pravnega okvira spora o glavni stvari ter razlogov, ki bi upravičevali nujnost odgovora na vprašanja za predhodno odločanje - Očitna nedopustnost)
      (2020/C 414/26)
      Jezik postopka: portugalščina

         Predložitveno sodišče

      Tribunal Judicial da Comarca dos Açores

         Stranki v postopku v glavni stvari

         Tožeča stranka: MV

         Tožena stranka: SATA International – Serviços e Transportes Aéreos SA

         Izrek

      Predlog za sprejetje predhodne odločbe, ki ga je vložilo Tribunal Judicial da Comarca dos Açores (prvostopenjsko sodišče na Azorih, Portugalska) z odločbo z dne 10. januarja 2020, je očitno nedopusten.

         (1)  UL C 209, 22.6.2020.


title: Zadeva C-690/19: Predlog za sprejetje predhodne odločbe, ki ga je vložilo Tribunal Superior de Justicia de Castilla-La Mancha (Španija) 19. septembra 2019 – XC/Subdelegación del Gobierno en Toledo

text:
               30.11.2020

               SL

               Uradni list Evropske unije

               C 414/21

      Predlog za sprejetje predhodne odločbe, ki ga je vložilo Tribunal Superior de Justicia de Castilla-La Mancha (Španija) 19. septembra 2019 – XC/Subdelegación del Gobierno en Toledo
      (Zadeva C-690/19)
      (2020/C 414/27)
      Jezik postopka: španščina

         Predložitveno sodišče

      Tribunal Superior de Justicia de Castilla-La Mancha

         Stranki v postopku v glavni stvari

         Tožeča stranka in pritožnica: XC

         Tožena stranka in nasprotna stranka v pritožbenem postopku: Subdelegación del Gobierno en Toledo
      Predsednik Sodišča je odredil izbris zadeve.


title: Zadeva C-284/20 P: Pritožba, ki jo je 29. junija 2020 vložila Bergslagernas Järnvaruaktiebolag zoper sodbo Splošnega sodišča (prvi senat) z dne 29. aprila 2020 v zadevi T-73/19, Bergslagernas Järnvaruaktiebolag/EUIPO – Scheppach Fabrikation von Holzbearbeitungsmaschinen (Orodje za cepljenje lesa)

text:
               30.11.2020

               SL

               Uradni list Evropske unije

               C 414/21

      Pritožba, ki jo je 29. junija 2020 vložila Bergslagernas Järnvaruaktiebolag zoper sodbo Splošnega sodišča (prvi senat) z dne 29. aprila 2020 v zadevi T-73/19, Bergslagernas Järnvaruaktiebolag/EUIPO – Scheppach Fabrikation von Holzbearbeitungsmaschinen (Orodje za cepljenje lesa)
      (Zadeva C-284/20 P)
      (2020/C 414/28)
      Jezik postopka: angleščina

         Stranki

         Pritožnica: Bergslagernas Järnvaruaktiebolag (zastopnika: S. Kirschstein-Freund, B. Breitinger, Rechtsanwälte)

         Druga stranka v postopku: Urad Evropske unije za intelektualno lastnino
      Sodišče (senat za dopustitev pritožb) je s sklepom z dne 6. oktobra 2020 odločilo, da se pritožba ne dopusti in da družba Bergslagernas Järnvaruaktiebolag nosi svoje stroške.


title: Zadeva C-313/20 P: Pritožba, ki jo je 10. julija 2020 vložila Abarca – Companhia de Seguros SA zoper sodbo Splošnega sodišča (šesti senat) z dne 29. aprila 2020 v zadevi T-106/19, Abarca/EUIPO – Abanca Corporación Bancaria (ABARCA SEGUROS)

text:
               30.11.2020

               SL

               Uradni list Evropske unije

               C 414/21

      Pritožba, ki jo je 10. julija 2020 vložila Abarca – Companhia de Seguros SA zoper sodbo Splošnega sodišča (šesti senat) z dne 29. aprila 2020 v zadevi T-106/19, Abarca/EUIPO – Abanca Corporación Bancaria (ABARCA SEGUROS)
      (Zadeva C-313/20 P)
      (2020/C 414/29)
      Jezik postopka: angleščina

         Stranki

         Pritožnica: Abarca – Companhia de Seguros SA (zastopnika: J. M. Pimenta, advogado, Á. Pinho, advogada)

         Drugi stranki v postopku: Urad Evropske unije za intelektualno lastnino, Abanca Corporación Bancaria, SA
      Sodišče EU (senat za dopustitev pritožb) je s sklepom z dne 13. oktobra 2020 odločilo, da se pritožba ne dopusti in družbi Abarca – Companhia de Seguros SA naložilo plačilo njenih stroškov.


title: Zadeva C-417/20: Predlog za sprejetje predhodne odločbe, ki ga je vložilo Tribunal de première instance francophone de Bruxelles (Belgija) 3. septembra 2020 – Viasat UK Ltd, Viasat Inc./Institut belge des services postaux et des télécommunications (IBPT), État belge, Inmarsat Ventures SE

text:
               30.11.2020

               SL

               Uradni list Evropske unije

               C 414/22

      Predlog za sprejetje predhodne odločbe, ki ga je vložilo Tribunal de première instance francophone de Bruxelles (Belgija) 3. septembra 2020 – Viasat UK Ltd, Viasat Inc./Institut belge des services postaux et des télécommunications (IBPT), État belge, Inmarsat Ventures SE
      (Zadeva C-417/20)
      (2020/C 414/30)
      Jezik postopka: francoščina

         Predložitveno sodišče

      Tribunal de première instance francophone de Bruxelles (prvostopenjsko frankofonsko sodišče v Bruslju, Belgija)

         Stranke v postopku v glavni stvari

         Tožeči stranki: Viasat UK Ltd, Viasat Inc.

         Tožene stranke: Institut belge des services postaux et des télécommunications (IBPT), État belge, Inmarsat Ventures SE
      Sodišče je s sklepom z dne 8. oktobra 2020 odredilo izbris zadeve.


title: Zadeva C-419/20: Predlog za sprejetje predhodne odločbe, ki ga je vložilo Finanzgericht Hamburg (Nemčija) 8. septembra 2020 – F. Reyher Nchfg. GmbH & Co. KG/Hauptzollamt Hamburg

text:
               30.11.2020

               SL

               Uradni list Evropske unije

               C 414/22

      Predlog za sprejetje predhodne odločbe, ki ga je vložilo Finanzgericht Hamburg (Nemčija) 8. septembra 2020 – F. Reyher Nchfg. GmbH & Co. KG/Hauptzollamt Hamburg
      (Zadeva C-419/20)
      (2020/C 414/31)
      Jezik postopka: nemščina

         Predložitveno sodišče

      Finanzgericht Hamburg

         Stranki v postopku v glavni stvari

         Tožeča stranka: F. Reyher Nchfg. GmbH & Co. KG, ki jo zastopa Komplementärin Verwaltungsgesellschaft F. Reyher Nchfg. mbH

         Tožena stranka: Hauptzollamt Hamburg

         Vprašanje za predhodno odločanje

      Ali je kršitev prava Unije kot pogoj za pravico do obresti na podlagi prava Unije, ki jo je razvilo Sodišče Evropske unije, podana tudi, če organ države članice naloži dajatev na podlagi prava Unije, sodišče države članice pa pozneje ugotovi, da dejanski pogoji za naložitev dajatve niso izpolnjeni?


title: Zadeva C-427/20: Predlog za sprejetje predhodne odločbe, ki ga je vložilo Finanzgericht Hamburg (Nemčija) 10. septembra 2020 – Flexi Montagetechnik GmbH & Co. KG/Hauptzollamt Kiel

text:
               30.11.2020

               SL

               Uradni list Evropske unije

               C 414/23

      Predlog za sprejetje predhodne odločbe, ki ga je vložilo Finanzgericht Hamburg (Nemčija) 10. septembra 2020 – Flexi Montagetechnik GmbH & Co. KG/Hauptzollamt Kiel
      (Zadeva C-427/20)
      (2020/C 414/32)
      Jezik postopka: nemščina

         Predložitveno sodišče

      Finanzgericht Hamburg

         Stranki v postopku v glavni stvari

         Tožeča stranka: Flexi Montagetechnik GmbH & Co. KG

         Tožena stranka: Hauptzollamt Kiel

         Vprašanje za predhodno odločanje

      Ali je kršitev prava Unije kot pogoj za pravico do obresti na podlagi prava Unije, ki jo je razvilo Sodišče Evropske unije, podana tudi, če organ države članice naloži dajatev v nasprotju s pravno veljavnimi določbami prava Unije, sodišče države članice pa ugotovi to kršitev prava Unije?


title: Zadeva C-433/20: Predlog za sprejetje predhodne odločbe, ki ga je vložilo Oberlandesgericht Wien (Avstrija) 15. septembra 2020 – Austro-Mechana Gesellschaft zur Wahrnehmung mechanisch-musikalischer Urheberrechte Gesellschaft mbH/Strato AG

text:
               30.11.2020

               SL

               Uradni list Evropske unije

               C 414/23

      Predlog za sprejetje predhodne odločbe, ki ga je vložilo Oberlandesgericht Wien (Avstrija) 15. septembra 2020 – Austro-Mechana Gesellschaft zur Wahrnehmung mechanisch-musikalischer Urheberrechte Gesellschaft mbH/Strato AG
      (Zadeva C-433/20)
      (2020/C 414/33)
      Jezik postopka: nemščina

         Predložitveno sodišče

      Oberlandesgericht Wien

         Stranki v postopku v glavni stvari

         Tožeča stranka: Austro-Mechana Gesellschaft zur Wahrnehmung mechanisch-musikalischer Urheberrechte Gesellschaft mbH

         Tožena stranka: Strato AG

         Vprašanji za predhodno odločanje

                  1.

                  Ali je treba pojem „v katerem koli mediju“ iz člena 5(2)(b) Direktive 2001/29/ES (1) razlagati tako, da je treba pod tem pojmom razumeti tudi strežnike, ki so v posesti tretjih oseb, ki fizičnim osebam (strankam) za privatno uporabo (in v namene, ki niso niti posredno niti neposredno komercialni) zagotavljajo prostor za shranjevanje na teh strežnikih, ki ga stranke s tem, da v njem shranjujejo vsebine, uporabljajo za reproduciranje (računalništvo v oblaku)?

                  2.

                  Če je odgovor na to vprašanje pritrdilen: ali je treba določbo, navedeno v prvem vprašanju, razlagati tako, da jo je treba uporabiti za nacionalno ureditev, v skladu s katero je imetnik avtorske pravice upravičen do primernega nadomestila (nadomestilo za nosilce podatkov),

                              —

                              če je treba za delo (ki se je oddajalo po radiu, je bilo dano na voljo javnosti ali je bilo shranjeno na nosilec podatkov, ki je bil izdelan za prodajo) zaradi njegove narave pričakovati, da se bo reproduciralo za lastno ali privatno uporabo tako, da se bo shranilo na „kakršen koli nosilec podatkov, ki je primeren za tako reproduciranje in se v Avstriji daje na trg za komercialne namene“,

                              —

                              in če se pri tem uporablja način shranjevanja, opisan v prvem vprašanju?

         (1)  Direktiva 2001/29/ES Evropskega parlamenta in Sveta z dne 22. maja 2001 o usklajevanju določenih vidikov avtorske in sorodnih pravic v informacijski družbi (UL 2001, L 167, str. 10).


title: Zadeva C-461/20: Predlog za sprejetje predhodne odločbe ki ga je vložilo Högsta förvaltningsdomstolen (Švedska) 24. septembra 2020 – Advania Sverige AB, Kammarkollegiet/Dustin Sverige AB

text:
               30.11.2020

               SL

               Uradni list Evropske unije

               C 414/24

      Predlog za sprejetje predhodne odločbe ki ga je vložilo Högsta förvaltningsdomstolen (Švedska) 24. septembra 2020 – Advania Sverige AB, Kammarkollegiet/Dustin Sverige AB
      (Zadeva C-461/20)
      (2020/C 414/34)
      Jezik postopka: švedščina

         Predložitveno sodišče

      Högsta förvaltningsdomstolen

         Stranki v postopku v glavni stvari

         Predlagateljici v postopku pred vrhovnim upravnim sodiščem: Advania Sverige AB, Kammarkollegiet

         Nasprotna stranka v postopku: Dustin Sverige AB

         Vprašanje za predhodno odločanje

      Ali okoliščina, da je novi izvajalec prevzel pravice in obveznosti prvotnega izvajalca, ki izhajajo iz okvirnega sporazuma, potem ko je bil razglašen stečaj prvotnega izvajalca in je stečajni upravitelj prenesel sporazum, pomeni, da se bo za novega izvajalca štelo, da je nasledil prvotnega izvajalca pod pogoji, kot so ti iz člena 72(1)(d)(ii) Direktive o javnem naročanju (1)?

         (1)  Direktiva 2014/24/EU Evropskega parlamenta in Sveta z dne 26. februarja 2014 o javnem naročanju in razveljavitvi Direktive 2004/18/ES (UL 2014, L 94, str. 65).


title: Zadeva C-486/20: Predlog za sprejetje predhodne odločbe, ki ga je 1. oktobra 2020 vložilo Ustavno sodišče Republike Slovenije (Slovenija) – Varuh človekovih pravic Republike Slovenije

text:
               30.11.2020

               SL

               Uradni list Evropske unije

               C 414/24

      Predlog za sprejetje predhodne odločbe, ki ga je 1. oktobra 2020 vložilo Ustavno sodišče Republike Slovenije (Slovenija) – Varuh človekovih pravic Republike Slovenije
      (Zadeva C-486/20)
      (2020/C 414/35)
      Jezik postopka: slovenščina

         Predložitveno sodišče

      Ustavno sodišče Republike Slovenije

         Stranka v postopku v glavni stvari

         Tožeča stranka: Varuh človekovih pravic Republike Slovenije

         Drugi stranki v postopku: Državni zbor Republike Slovenije, Vlada Republike Slovenije

         Vprašanji za predhodno odločanje

                  1)

                  Ali je 8. točka Priloge I k Direktivi (EU) 2016/681 (1) združljiva s 7. in 8. členom ter prvim odstavkom 52. člena Listine Evropske unije o temeljnih pravicah, glede na to, da ni jasno razvidno, ali vključuje le podatek, da ima oseba status pogostega potnika ali tudi druge podatke v zvezi z leti in rezervacijami iz programa pogostega potnika, kar bi lahko pomenilo, da se ne spoštuje zahteva po jasnosti in natančnosti pravil, s katerimi se posega v pravico do zasebnosti in pravico do varstva osebnih podatkov?

                  2)

                  Ali je 12. točka Priloge I k Direktivi (EU) 2016/681 združljiva s 7. in 8. členom ter prvim odstavkom 52. člena Listine Evropske unije o temeljnih pravicah, glede na to, da zahtevani podatki niso navedeni izčrpno, hkrati pa navedena točka ne določa omejitve glede narave in obsega podatkov, kar bi lahko pomenilo, da se ne spoštuje zahteva po jasnosti in natančnosti pravil, s katerimi se posega v pravico do zasebnosti in pravico do varstva osebnih podatkov?

         (1)  Direktiva (EU) 2016/681 Evropskega parlamenta in Sveta z dne 27. aprila 2016 o uporabi podatkov iz evidence podatkov o potnikih (PNR) za preprečevanje, odkrivanje, preiskovanje in pregon terorističnih in hudih kaznivih dejanj (UL 2016, L 119, str. 132).


title: Zadeva C-354/19: Sklep predsednika Sodišča z dne 25. septembra 2020 (predlog za sprejetje predhodne odločbe Svea Hovrätt – Švedska) – Novartis AG/Patent-och registreringsverket

text:
               30.11.2020

               SL

               Uradni list Evropske unije

               C 414/25

      Sklep predsednika Sodišča z dne 25. septembra 2020 (predlog za sprejetje predhodne odločbe Svea Hovrätt – Švedska) – Novartis AG/Patent-och registreringsverket
      (Zadeva C-354/19) (1)

      (2020/C 414/36)
      Jezik postopka: švedščina
      Predsednik Sodišča je odredil izbris zadeve.

         (1)  UL C 230, 8.7.2019.


title: Zadeva C-663/19: Sklep predsednika Sodišča z dne 24. avgusta 2020 (predlog za sprejetje predhodne odločbe Landgericht Gera – Nemčija) – MM/Volkswagen AG

text:
               30.11.2020

               SL

               Uradni list Evropske unije

               C 414/25

      Sklep predsednika Sodišča z dne 24. avgusta 2020 (predlog za sprejetje predhodne odločbe Landgericht Gera – Nemčija) – MM/Volkswagen AG
      (Zadeva C-663/19) (1)

      (2020/C 414/37)
      Jezik postopka: nemščina
      Predsednik Sodišča je odredil izbris zadeve.

         (1)  UL C 399, 25.11.2019.


title: Zadeva C-810/19: Sklep predsednika Sodišča z dne 3. septembra 2020 (predlog za sprejetje predhodne odločbe Landgericht Frankfurt am Main – Nemčija) – flightright GmbH/Qatar Airways

text:
               30.11.2020

               SL

               Uradni list Evropske unije

               C 414/25

      Sklep predsednika Sodišča z dne 3. septembra 2020 (predlog za sprejetje predhodne odločbe Landgericht Frankfurt am Main – Nemčija) – flightright GmbH/Qatar Airways
      (Zadeva C-810/19) (1)

      (2020/C 414/38)
      Jezik postopka: nemščina
      Predsednik Sodišča je odredil izbris zadeve.

         (1)  UL C 77, 9.3.2020.


title: Zadeva C-904/19: Sklep predsednika Sodišča z dne 28. avgusta 2020 (predlog za sprejetje predhodne odločbe Sąd Rejonowy dla Warszawy-Woli w Warszawie – Poljska) – E. Sp. z o.o/K.S.

text:
               30.11.2020

               SL

               Uradni list Evropske unije

               C 414/26

      Sklep predsednika Sodišča z dne 28. avgusta 2020 (predlog za sprejetje predhodne odločbe Sąd Rejonowy dla Warszawy-Woli w Warszawie – Poljska) – E. Sp. z o.o/K.S.
      (Zadeva C-904/19) (1)

      (2020/C 414/40)
      Jezik postopka: poljščina
      Predsednik Sodišča je odredil izbris zadeve.

         (1)  UL C 54, 17.2.2020.


title: Zadeva C-943/19: Sklep predsednika Sodišča z dne 7. septembra 2020 (predlog za sprejetje predhodne odločbe Augstākā tiesa (Senāts) – Latvija) – SIA „ONDO“/Patērētāju tiesību aizsardzības centrs

text:
               30.11.2020

               SL

               Uradni list Evropske unije

               C 414/26

      Sklep predsednika Sodišča z dne 7. septembra 2020 (predlog za sprejetje predhodne odločbe Augstākā tiesa (Senāts) – Latvija) – SIA „ONDO“/Patērētāju tiesību aizsardzības centrs
      (Zadeva C-943/19) (1)

      (2020/C 414/41)
      Jezik postopka: latvijščina
      Predsednik Sodišča je odredil izbris zadeve.

         (1)  UL C 137, 27.4.2020.


title: Zadeva C-944/19: Sklep predsednika Sodišča z dne 7. septembra 2020 (predlog za sprejetje predhodne odločbe Augstākā tiesa (Senāts) – Latvija) – AS „4finance“/Patērētāju tiesību aizsardzības centrs

text:
               30.11.2020

               SL

               Uradni list Evropske unije

               C 414/26

      Sklep predsednika Sodišča z dne 7. septembra 2020 (predlog za sprejetje predhodne odločbe Augstākā tiesa (Senāts) – Latvija) – AS „4finance“/Patērētāju tiesību aizsardzības centrs
      (Zadeva C-944/19) (1)

      (2020/C 414/42)
      Jezik postopka: latvijščina
      Predsednik Sodišča je odredil izbris zadeve.

         (1)  UL C 137, 27.4.2020.


title: Zadeva C-946/19: Sklep predsednika prvega senata Sodišča z dne 25. septembra 2020 (predlog za sprejetje predhodne odločbe Court of Appeal (England & Wales) (Civil Division) – Združeno kraljestvo) – MG/HH

text:
               30.11.2020

               SL

               Uradni list Evropske unije

               C 414/27

      Sklep predsednika prvega senata Sodišča z dne 25. septembra 2020 (predlog za sprejetje predhodne odločbe Court of Appeal (England & Wales) (Civil Division) – Združeno kraljestvo) – MG/HH
      (Zadeva C-946/19) (1)

      (2020/C 414/44)
      Jezik postopka: angleščina
      Predsednik prvega senata Sodišča je odredil izbris zadeve.

         (1)  UL C 68, 2.3.2020.


title: Zadeva C-252/20: Sklep predsednika Sodišča z dne 13. avgusta 2020 (predlog za sprejetje predhodne odločbe Amtsgericht Hamburg – Nemčija) – CY/Eurowings GmbH

text:
               30.11.2020

               SL

               Uradni list Evropske unije

               C 414/27

      Sklep predsednika Sodišča z dne 13. avgusta 2020 (predlog za sprejetje predhodne odločbe Amtsgericht Hamburg – Nemčija) – CY/Eurowings GmbH
      (Zadeva C-252/20) (1)

      (2020/C 414/45)
      Jezik postopka: nemščina
      Predsednik Sodišča je odredil izbris zadeve.

         (1)  UL C 279, 24.8.2020.


title: Združeni zadevi T-515/13 RENV in T-719/13 RENV: Sodba Splošnega sodišča z dne 23. septembra 2020 – Španija in drugi/Komisija (Državne pomoči – Državna pomoč, ki so jo španske oblasti dodelile nekaterim gospodarskim interesnim združenjem (GIZ) in njihovim vlagateljem – Davčna shema, ki se uporabi za določene dogovore o finančnem najemu za nakup plovil (španski sistem poslovnega najema) – Sklep, s katerim je bila pomoč razglašena za delno nezdružljivo z notranjim trgom in je bilo odrejeno njeno delno vračilo – Selektivnost – Obveznost obrazložitve – Vračilo pomoči – Enako obravnavanje – Legitimno pričakovanje – Pravna varnost)

text:
               30.11.2020

               SL

               Uradni list Evropske unije

               C 414/28

      Sodba Splošnega sodišča z dne 23. septembra 2020 – Španija in drugi/Komisija
      (Združeni zadevi T-515/13 RENV in T-719/13 RENV) (1)

      (Državne pomoči - Državna pomoč, ki so jo španske oblasti dodelile nekaterim gospodarskim interesnim združenjem (GIZ) in njihovim vlagateljem - Davčna shema, ki se uporabi za določene dogovore o finančnem najemu za nakup plovil (španski sistem poslovnega najema) - Sklep, s katerim je bila pomoč razglašena za delno nezdružljivo z notranjim trgom in je bilo odrejeno njeno delno vračilo - Selektivnost - Obveznost obrazložitve - Vračilo pomoči - Enako obravnavanje - Legitimno pričakovanje - Pravna varnost)
      (2020/C 414/46)
      Jezik postopka: španščina

         Stranke

         Tožeča stranka v zadevi T-515/13 RENV: Kraljevina Španija (zastopnik: S. Centeno Huerta, agent)

         Tožeči stranki v zadevi T-719/13 RENV: Lico Leasing, SA (Madrid, Španija) Pequeños y Medianos Astilleros Sociedad de Reconversión, SA (Madrid) (zastopnika: M. Merola in M. Sánchez, odvetnika)

         Tožena stranka: Evropska komisija (zastopniki: V. Di Bucci, É. Gippini Fournier in P. Němečková, agenti)

         Intervenienti v zadevi T-719/13 RENV v podporo tožečih strank: Bankia, SA (Valencia, Španija) in 32 drugih intervenientov, katerih imena so v prilogi k sodbi (zastopniki: J. Buendía Sierra, E. Abad Valdenebro, R. Calvo Salinero in A. Lamadrid de Pablo, odvetniki)

         Predmet

      Predlog na podlagi člena 263 PDEU za razglasitev ničnosti Sklepa Komisije 2014/200/EU z dne 17. julija 2013 o shemi pomoči SA.21233 C/11 (ex NN/11, ex CP 137/06), ki jo izvaja Španija – Davčna shema, ki se uporablja za določene dogovore o finančnem najemu, znana tudi kot španski sistem poslovnega najema (UL 2014, L 114, str. 1).

         Izrek

                  1.

                  Tožbi se zavrneta.

                  2.

                  Kraljevina Španija nosi svoje stroške in stroške Evropske komisije pred Sodiščem v zadevi C-128/16 P ter pred Splošnim sodiščem v zadevah T-515/13 in T- 515/13 RENV.

                  3.

                  Družbi Lico Leasing, SA in Pequeños y Medianos Astilleros Sociedad de Reconversión, SA nosita svoje stroške in stroške Evropske komisije pred Sodiščem v zadevi C-128/16 P ter pred Splošnim sodiščem v zadevah T-719/13 in T-719/13 RENV.

                  4.

                  Družba Bankia, SA in drugi intervenienti, katerih imena so navedena v prilogi, ter družba Aluminios Cortizo, SAU nosijo svoje stroške v postopku ponovnega odločanja pred Splošnim sodiščem.

         (1)  UL C 336, 16.11.2013.


title: Zadeva T-381/15 RENV: Sodba Splošnega sodišča z dne 9. septembra 2020 – IMG/Komisija (Nepogodbena odgovornost – Razvojno sodelovanje – Izvrševanje proračuna Unije v okviru posrednega upravljanja – Sklep, s katerim se tožeči stranki začasno onemogoči, da bi s Komisijo sklepala nove sporazume o prenosu pooblastil v okviru posrednega upravljanja – Nezakonitost – Dovolj resna kršitev pravnega pravila, s katerim so posameznikom podeljene pravice – Predlog za izdajo odredbe – Zamuda – Sprememba narave zahtevane odškodnine – Nedopustnost)

text:
               30.11.2020

               SL

               Uradni list Evropske unije

               C 414/29

      Sodba Splošnega sodišča z dne 9. septembra 2020 – IMG/Komisija
      (Zadeva T-381/15 RENV) (1)

      (Nepogodbena odgovornost - Razvojno sodelovanje - Izvrševanje proračuna Unije v okviru posrednega upravljanja - Sklep, s katerim se tožeči stranki začasno onemogoči, da bi s Komisijo sklepala nove sporazume o prenosu pooblastil v okviru posrednega upravljanja - Nezakonitost - Dovolj resna kršitev pravnega pravila, s katerim so posameznikom podeljene pravice - Predlog za izdajo odredbe - Zamuda - Sprememba narave zahtevane odškodnine - Nedopustnost)
      (2020/C 414/47)
      Jezik postopka: francoščina

         Stranki

         Tožeča stranka: International Management Group (IMG) (Bruselj, Belgija) (zastopnika: L. Levi in J.-Y. de Cara, odvetnika)

         Tožena stranka: Evropska komisija (zastopnika: J. Baquero Cruz in J. Norris, agenta)

         Predmet

      Predlog na podlagi člena 268 PDEU za povrnitev škode, ki naj bi tožeči stranki nastala zaradi sklepa Komisije, vsebovanega v dopisu z dne 8. maja 2015, da z njo ne sklepa novih sporazumov o prenosu pooblastil v okviru posrednega upravljanja, „dokler ne bo popolne gotovosti o [njenem] statusu mednarodne organizacije“.

         Izrek

                  1.

                  Odškodninska tožba se zavrne.

                  2.

                  Vsaka stranka nosi svoje stroške postopkov pred Splošnim sodiščem.

         (1)  UL C 337, 12.10.2015.


title: Združeni zadevi T-401/16 in T-443/16: Sodba Splošnega sodišča z dne 9. septembra 2020 – Španija in Italija/Komisija (Jezikovna ureditev – Obvestilo o javnih natečajih za zaposlitev preiskovalcev in vodij skupin – Znanje jezikov – Omejitev izbire drugega jezika natečaja na nemščino, angleščino in francoščino – Izločitveni test jezikovnega razumevanja v angleščini – Jezik sporazumevanja – Uredba št. 1 – Člen 1d(1), člen 27 in člen 28(f) Kadrovskih predpisov – Diskriminacija na podlagi jezika – Utemeljitev – Interes službe – Sorazmernost)

text:
               30.11.2020

               SL

               Uradni list Evropske unije

               C 414/29

      Sodba Splošnega sodišča z dne 9. septembra 2020 – Španija in Italija/Komisija
      (Združeni zadevi T-401/16 in T-443/16) (1)

      (Jezikovna ureditev - Obvestilo o javnih natečajih za zaposlitev preiskovalcev in vodij skupin - Znanje jezikov - Omejitev izbire drugega jezika natečaja na nemščino, angleščino in francoščino - Izločitveni test jezikovnega razumevanja v angleščini - Jezik sporazumevanja - Uredba št. 1 - Člen 1d(1), člen 27 in člen 28(f) Kadrovskih predpisov - Diskriminacija na podlagi jezika - Utemeljitev - Interes službe - Sorazmernost)
      (2020/C 414/48)
      Jezika postopka: španščina in italijanščina

         Stranke

         Tožeča stranka v zadevi T-401/16: Kraljevina Španija (zastopnik: S. Centeno Huerta, agent)

         Tožeča stranka v zadevi T-443/16: Italijanska republika (zastopnika: G. Palmieri, agent, skupaj s P. Gentilijem, avvocato dello Stato)

         Tožena stranka: Evropska komisija (zastopniki v zadevi T-401/16: G. Gattinara, D. Milanowska in N. Ruiz García ter v zadevi T-443/16: G. Gattinara in D. Milanowska, agenti)

         Predmet

      Predlog na podlagi člena 263 PDEU za razglasitev ničnosti obvestila o javnih natečajih EPSO/AD/323/16 za sestavo rezervnih seznamov upravnih uslužbencev, zadolženih za preiskovalne naloge (AD 7) na teh področjih: „1 – Preiskovalci: odhodki EU, boj proti korupciji – 2 – Preiskovalci: carina in trgovina, tobak in ponarejeno blago“, in EPSO/AD/324/16 za sestavo rezervnega seznama upravnih uslužbencev, zadolženih za te naloge: „Preiskovalci (AD 9): vodje skupin“ (UL 2016, C 187 A, str. 1).

         Izrek

                  1.

                  Obvestilo o javnih natečajih EPSO/AD/323/16 za sestavo rezervnih seznamov upravnih uslužbencev, zadolženih za preiskovalne naloge (AD 7) na teh področjih: „1 – Preiskovalci: odhodki EU, boj proti korupciji – 2 – Preiskovalci: carina in trgovina, tobak in ponarejeno blago“, in EPSO/AD/324/16 za sestavo rezervnega seznama upravnih uslužbencev, zadolženih za te naloge: „Preiskovalci (AD 9): vodje skupin“, se razglasi za nično.

                  2.

                  Evropska komisija poleg svojih stroškov nosi tudi stroške Kraljevine Španije v zadevi T-401/16 in stroške Italijanske republike v zadevi T-443/16.

         (1)  UL C 383, 17.10.2016.


title: Zadeva T-249/17: Sodba Splošnega sodišča z dne 5. oktobra 2020 – Casino, Guichard-Perrachon in AMC/Komisija (Konkurenca – Omejevalni sporazumi – Upravni postopek – Sklep o odreditvi pregleda – Ugovor nezakonitosti člena 20 Uredbe (ES) št. 1/2003 – Pravica do učinkovitega pravnega sredstva – Enakost orožij – Obveznost obrazložitve – Pravica do nedotakljivosti stanovanja – Dovolj resni indici – Sorazmernost)

text:
               30.11.2020

               SL

               Uradni list Evropske unije

               C 414/30

      Sodba Splošnega sodišča z dne 5. oktobra 2020 – Casino, Guichard-Perrachon in AMC/Komisija
      (Zadeva T-249/17) (1)

      (Konkurenca - Omejevalni sporazumi - Upravni postopek - Sklep o odreditvi pregleda - Ugovor nezakonitosti člena 20 Uredbe (ES) št. 1/2003 - Pravica do učinkovitega pravnega sredstva - Enakost orožij - Obveznost obrazložitve - Pravica do nedotakljivosti stanovanja - Dovolj resni indici - Sorazmernost)
      (2020/C 414/49)
      Jezik postopka: francoščina

         Stranke

         Tožeči stranki: Casino, Guichard-Perrachon (Saint-Étienne, Francija) in Achats Marchandises Casino SAS (AMC), nekdanja EMC Distribution (Vitry-sur-Seine, Francija) (zastopniki: D. Théophile, I. Simic, O. de Juvigny, T. Reymond, A. Sunderland in G. Aubron, odvetniki)

         Tožena stranka: Evropska komisija (zastopniki: B. Mongin, A. Dawes in I. Rogalski, agenti, skupaj s F. Ninanom, odvetnikom)

         Intervenient v podporo tožene stranke: Svet Evropske unije (zastopniki: S. Boelaert, S. Petrova in O. Segnana, agenti)

         Predmet

      Predlog na podlagi člena 263 PDEU za razglasitev ničnosti Sklepa Komisije C(2017) 1054 final z dne 9. februarja 2017, s katerim je bilo družbi Casino, Guichard-Perrachon in vsem družbam, ki jih ta družba neposredno ali posredno nadzoruje, odrejeno, da se podredijo pregledu v smislu člena 20(1) in (4) Uredbe Sveta (ES) št. 1/2003 (zadeva AT.40466 – Tute 1).

         Izrek

                  1.

                  Člen 1(b) Sklepa Komisije C(2017) 1054 final z dne 9. februarja 2017, s katerim je bilo družbi Casino, Guichard-Perrachon in vsem družbam, ki jih ta družba neposredno ali posredno nadzoruje, odrejeno, da se podredijo pregledu v smislu člena 20(1) in (4) Uredbe Sveta (ES) št. 1/2003 (zadeva AT.40466 – Tute 1), se razglasi za ničen.

                  2.

                  V preostalem se tožba zavrne.

                  3.

                  Družbi Casino, Guichard-Perrachon in Achats Marchandises Casino SAS (AMC), Evropska komisija ter Svet Evropske unije nosijo vsak svoje stroške.

         (1)  UL C 221, 10.7.2017.


title: Zadeva T-254/17: Sodba Splošnega sodišča z dne 5. oktobra 2020 – Intermarché Casino Achats/Komisija (Konkurenca – Omejevalni sporazumi – Upravni postopek – Sklep o odreditvi preiskave – Ugovor nezakonitosti člena 20 Uredbe (ES) št. 1/2003 – Pravica do učinkovitega pravnega sredstva – Enakost orožij – Obveznost obrazložitve – Pravica do nedotakljivosti stanovanja – Dovolj resni indici – Indici udeležbe pri domnevnih kršitvah – Sorazmernost)

text:
               30.11.2020

               SL

               Uradni list Evropske unije

               C 414/31

      Sodba Splošnega sodišča z dne 5. oktobra 2020 – Intermarché Casino Achats/Komisija
      (Zadeva T-254/17) (1)

      (Konkurenca - Omejevalni sporazumi - Upravni postopek - Sklep o odreditvi preiskave - Ugovor nezakonitosti člena 20 Uredbe (ES) št. 1/2003 - Pravica do učinkovitega pravnega sredstva - Enakost orožij - Obveznost obrazložitve - Pravica do nedotakljivosti stanovanja - Dovolj resni indici - Indici udeležbe pri domnevnih kršitvah - Sorazmernost)
      (2020/C 414/50)
      Jezik postopka: francoščina

         Stranke

         Tožeča stranka: Intermarché Casino Achats (Pariz, Francija) (zastopnika: Y. Utzschneider in J. Jourdan, odvetnika)

         Tožena stranka: Evropska komisija (zastopniki: B. Mongin, A. Dawes in I. Rogalski, agenti, skupaj s F. Ninanom, odvetnico)

         Intervenient v podporo tožene stranke: Svet Evropske unije (zastopniki: S. Boelaert, S. Petrova in O. Segnana, agenti)

         Predmet

      Predlog na podlagi člena 263 PDEU, s katerim se predlaga razglasitev ničnosti Sklepa Komisije C(2017) 1056 z dne 9. februarja 2017, s katerim se tožeči stranki in vsem drugim družbam, ki jih ta neposredno ali posredno nadzira, naloži pregled v skladu s členom 20(1) in (4) Uredbe Sveta (ES) št. 1/2003 (zadeva AT.40466 – Tute 1).

         Izrek

                  1.

                  Člen 1(b) Sklepa Komisije C(2017) 1056 z dne 9. februarja 2017, s katerim se družbi Intermarché Casino Achats in vsem drugim družbam, ki jih ta neposredno ali posredno nadzira, naloži pregled v skladu s členom 20(1) in (4) Uredbe Sveta (ES) št. 1/2003 (zadeva AT.40466 – Tute 1), se razglasi za ničen.

                  2.

                  V preostalem se tožba zavrne.

                  3.

                  Družba Intermarché Casino Achats, Evropska komisija in Svet Evropske unije nosijo vsak svoje stroške.

         (1)  UL C 231, 17.7.2017.


title: Zadeva T-255/17: Sodba Splošnega sodišča z dne 5. oktobra 2020 – Les Mousquetaires in ITM Entreprises/Komisija (Konkurenca – Omejevalni sporazumi – Upravni postopek – Sklepi o odreditvi pregledov – Ugovor nezakonitosti iz člena 20 Uredbe (ES) št. 1/2003 – Pravica do učinkovitega pravnega sredstva – Obveznost obrazložitve – Pravica nedotakljivosti stanovanja – Dovolj resni indici – Sorazmernost – Ničnostna tožba – Očitki v zvezi s potekom pregleda – Zavrnitev varstva zaupnosti podatkov o zasebnem življenju – Nedopustnost)

text:
               30.11.2020

               SL

               Uradni list Evropske unije

               C 414/32

      Sodba Splošnega sodišča z dne 5. oktobra 2020 – Les Mousquetaires in ITM Entreprises/Komisija
      (Zadeva T-255/17) (1)

      (Konkurenca - Omejevalni sporazumi - Upravni postopek - Sklepi o odreditvi pregledov - Ugovor nezakonitosti iz člena 20 Uredbe (ES) št. 1/2003 - Pravica do učinkovitega pravnega sredstva - Obveznost obrazložitve - Pravica nedotakljivosti stanovanja - Dovolj resni indici - Sorazmernost - Ničnostna tožba - Očitki v zvezi s potekom pregleda - Zavrnitev varstva zaupnosti podatkov o zasebnem življenju - Nedopustnost)
      (2020/C 414/51)
      Jezik postopka: francoščina

         Stranke

         Tožeči stranki: Les Mousquetaires (Pariz, Francija) in ITM Entreprises (Pariz) (zastopniki: N. Jalabert-Doury, B. Chemama in K. Mebarek, odvetniki)

         Tožena stranka: Evropska komisija (zastopniki: B. Mongin, A. Dawes in I. Rogalski, agenti, skupaj s F. Ninanom, odvetnikom)

         Intervenient v podporo tožene stranke: Svet Evropske unije (zastopniki: S. Boelaert, S. Petrova in O. Segnana, agenti)

         Predmet

      Predlog na podlagi člena 263 PDEU za razglasitev ničnosti, prvič, Sklepa Komisije C(2017) 1361 final z dne 21. februarja 2017, s katerim je bilo družbi Mousquetaires in vsem družbam, ki jih ta družba neposredno ali posredno nadzoruje, odrejeno, da se podredijo pregledu v smislu člena 20(1) in (4) Uredbe Sveta (ES) št. 1/2003 (zadeva AT.40466 – Tute 1), in Sklepa Komisije C(2017) 1360 final z dne 21. februarja 2017, s katerim je bilo družbi Mousquetaires in vsem družbam, ki jih ta družba neposredno ali posredno nadzoruje, odrejeno, da se podredijo pregledu v smislu člena 20(1) in (4) Uredbe Sveta (ES) št. 1/2003 (zadeva AT.40467 – Tute 2), ter, podredno, Sklepa Komisije C(2017) 1057 final z dne 9. februarja 2017, s katerim je bilo družbi Intermarché in vsem družbam, ki jih ta družba neposredno ali posredno nadzoruje, odrejeno, da se podredijo pregledu v smislu člena 20(1) in (4) Uredbe Sveta (ES) št. 1/2003 (zadeva AT.40466 – Tute 1), in Sklepa Komisije C(2017) 1061 final z dne 9. februarja 2017, s katerim je bilo družbi Intermarché in vsem družbam, ki jih ta družba neposredno ali posredno nadzoruje, odrejeno, da se podredijo pregledu v smislu člena 20(1) in (4) Uredbe Sveta (ES) št. 1/2003 (zadeva AT.40467 – Tute 2), in drugič, odločbe, na podlagi katere je Komisija na eni strani odvzela in kopirala podatke iz orodij za komunikacijo in shranjevanje, v katerih so podatki o zasebnem življenju uporabnikov teh orodij, ter na drugi strani zavrnila zahtevo tožečih strank za vrnitev navedenih podatkov.

         Izrek

                  1.

                  Člen 1(b) Sklepa Komisije C(2017) 1057 final z dne 9. februarja 2017, s katerim je bilo družbi Intermarché in vsem družbam, ki jih ta družba neposredno ali posredno nadzoruje, odrejeno, da se podredijo pregledu v smislu člena 20(1) in (4) Uredbe Sveta (ES) št. 1/2003 (zadeva AT.40466 – Tute 1), in člen 1(b) Sklepa Komisije C(2017) 1361 final z dne 21. februarja 2017, s katerim je bilo družbi Mousquetaires in vsem družbam, ki jih ta družba neposredno ali posredno nadzoruje, odrejeno, da se podredijo pregledu v smislu člena 20(1) in (4) Uredbe Sveta (ES) št. 1/2003 (zadeva AT.40466 – Tute 1), se razglasita za nična.

                  2.

                  V preostalem se tožba zavrne.

                  3.

                  Družbi Mousquetaires in ITM Entreprises, Evropska komisija ter Svet Evropske unije nosijo vsak svoje stroške.

         (1)  UL C 231, 17.7.2017.


title: Zadeva T-380/17: Sodba Splošnega sodišča z dne 5. oktobra 2020 – HeidelbergCement in Schwenk Zement/Komisija (Konkurenca – Koncentracije – Trg sivega cementa na Hrvaškem – Sklep o nezdružljivosti koncentracije z notranjim trgom in Sporazumom EGP – Udeležena podjetja – Upoštevni trg – Znaten del notranjega trga – Presoja učinkov transakcije na konkurenco – Zaveze – Pravica do obrambe – Delna napotitev na nacionalne organe)

text:
               30.11.2020

               SL

               Uradni list Evropske unije

               C 414/33

      Sodba Splošnega sodišča z dne 5. oktobra 2020 – HeidelbergCement in Schwenk Zement/Komisija
      (Zadeva T-380/17) (1)

      (Konkurenca - Koncentracije - Trg sivega cementa na Hrvaškem - Sklep o nezdružljivosti koncentracije z notranjim trgom in Sporazumom EGP - Udeležena podjetja - Upoštevni trg - Znaten del notranjega trga - Presoja učinkov transakcije na konkurenco - Zaveze - Pravica do obrambe - Delna napotitev na nacionalne organe)
      (2020/C 414/52)
      Jezik postopka: angleščina

         Stranke

         Tožeči stranki: HeidelbergCement AG (Heidelberg, Nemčija) in Schwenk Zement KG (Ulm, Nemčija) (zastopniki: U. Denzel, C. von Köckritz, P. Pichler, U. Soltész, M. Raible in G. Wecker, odvetniki)

         Tožena stranka: Evropska komisija (zastopniki: A. Dawes, H. Leupold in T. Vecchi, agenti)

         Intervenientka v podporo tožečih strank: Duna-Dráva Cement Kft. (Vác, Madžarska) (zastopnika: C. Bán in Á Papp, odvetnika)

         Predmet

      Predlog na podlagi člena 263 PDEU za razglasitev ničnosti Sklepa Komisije C(2017) 1650 final z dne 5. aprila 2017 o nezdružljivosti koncentracije z notranjim trgom in Sporazumom EGP (zadeva M.7878 – HeidelbergCement/Schwenk/Cemex Hungary/Cemex Croatia).

         Izrek

                  1.

                  Tožba se zavrne.

                  2.

                  Družbi HeidelbergCement AG in Schwenk Zement KG nosita svoje stroške in stroške, ki jih je priglasila Evropska komisija.

                  3.

                  Družba Duna-Dráva Cement Kft. nosi svoje stroške v zvezi s predlogom za intervencijo.

         (1)  UL C 249, 31.7.2017.


title: Zadevi T-77/18 in T-567/18: Sodba Splošnega sodišča z dne 23. septembra 2020 – VE/ESMA (Javni uslužbenci – Začasni uslužbenci – Pogodba za nedoločen čas – Ocenjevalno poročilo – Ocenjevalno obdobje 2016 – Ugovor nezakonitosti navodil za ocenjevanje – Očitna napaka pri presoji – Ocenjevanje dejavnosti, ki ga oseba opravlja kot predstavnik zaposlenih – Postopkovna nepravilnost – Prekinitev pogodbe o zaposlitvi – Nezadovoljiva učinkovitost v obdobju dveh let)

text:
               30.11.2020

               SL

               Uradni list Evropske unije

               C 414/33

      Sodba Splošnega sodišča z dne 23. septembra 2020 – VE/ESMA
      (Zadevi T-77/18 in T-567/18) (1)

      (Javni uslužbenci - Začasni uslužbenci - Pogodba za nedoločen čas - Ocenjevalno poročilo - Ocenjevalno obdobje 2016 - Ugovor nezakonitosti navodil za ocenjevanje - Očitna napaka pri presoji - Ocenjevanje dejavnosti, ki ga oseba opravlja kot predstavnik zaposlenih - Postopkovna nepravilnost - Prekinitev pogodbe o zaposlitvi - Nezadovoljiva učinkovitost v obdobju dveh let)
      (2020/C 414/53)
      Jezik postopka: angleščina

         Stranki

         Tožeča stranka: VE (zastopnika: L. Levi in N. Flandin, odvetnika)

         Tožena stranka: Evropski organ za vrednostne papirje in trge (zastopniki: A. Lorenzet in N. Vasse, agenta, skupaj z D. Waelbroeckom in A. Duronom, odvetnikoma)

         Predmet

      Tožbi na podlagi člena 270 TFUE, s katerima se predlaga, prvič, razglasitev ničnosti ocenjevalnega poročila tožeče stranke za obdobje od 1. januarja do 31. decembra 2016, odločbe z dne 14. novembra 2017, da se prekine pogodba o zaposlitvi tožeče stranke kot začasnega uslužbenca, in odločb, s katerima sta bila zavrnjena njena ugovora zoper ta dva akta, ter drugič, določitev odškodnine za nematerialno škodo, ki naj bi nastala tožeči stranki.

         Izrek

                  1.

                  Zadevi T-77/18 in T-567/18 se združita za izdajo sodbe.

                  2.

                  Ocenjevalno poročilo VE za obdobje od 1. januarja do 31. decembra 2016 se razglasi za nično.

                  3.

                  Odločba z dne 14. novembra 2017, s katero je bila pogodba o zaposlitvi VE kot začasnega uslužbenca prekinjena, se razglasi za nično.

                  4.

                  V preostalem se tožbi zavrneta.

                  5.

                  Evropskemu organu za vrednostne papirje in trge (ESMA) se naloži plačilo stroškov.

         (1)  UL C 134, 16.4.2018.